Šarčević: Nastava na daljinu još mesec i po dana - Dan u Beogradu\nNaslovna » BG svaštara » Obrati pažnju! » Šarčević: Nastava na daljinu još mesec i po dana\nNastava na daljinu (foto: Pixabay)\nŠarčević: Nastava na daljinu još mesec i po dana\nAh Neša 16. april 2020. Obrati pažnju! Postavite komentar\nZa mesec i po dana biće završeno emitovanje redovne nastave na daljinu za osnovce i srednjoškolce na programima RTS 2, RTS 3 i RTS Planeta.\nTo je izjavio ministar prosvete, nauke i tehnološkog razvoja u Vladi Srbije Mladen Šarčević za TV Pink.\nNastava na daljinu i ocenjivanje\nOn je zadovoljan kako su nastavnici i učitelji prihvatili formativne modele ocenjivanja, i naglasio da već sada formativne ocene mogu da se prevedu u brojčane.\nOcenjivanje će biti problem za deo učenika čiji nastavnici nemaju visok stepen digitalnih veština, naveo je Šarčević, i dodao da će se u rešavanju tog problema koristiti resursi školskih uprava, savetnici i obučeniji nastavnici unutar škola.\nDo kad traje školska godina?\nMinistar je rekao da će školska godina biti završena i pre 16. juna, s obzirom na to da je nastava trajala i tokom prolećnog raspusta i da su održavane nastavne subote, čime je ušteđeno vreme.\nUkoliko dođe do toga da se đaci vrate u školske klupe, prilagođavaćemo sistem svim datim okolnostima i nijedno dete neće biti oštećeno, poručio je Šarčević.\n17. april 2020. – Nova izjava ministra Šarčevića\nMinistar prosvete Mladen Šarčević kazao je da do kraja školske godine neće biti povratka u škole za proces redovne nastave i najavio je izmenu Pravilnika za ocenjivanje.\n„Raspust počinje krajem maja, kada se završava redovna nastava, a koja je ovaj put, tokom vanrednog stanja, bila onlajn“, naveo je Šarčević u izjavi za Blic.\nBiće izmenenjen Pravilnik za ocenjivanje, jer sada ne postoji tromesečje, kao ni dosadašnji vid završnog ispita.\nTagovibg svaštara gimnazije ministarstvo prosvete mladen šarčević obrati pažnju osnovna škola školska godina srednja škola\nPrethodni Socijalno distanciranje tj. držanje odstojanja\nSledeći Meridian: Uskršnja mCash ponuda – 15% bonusa na depozit


Odgovor na klimatske promjene: Potreban regionalni pristup\nKonferencija o klimatskim promjenama i sprovođenju evropskih reformi, Podgorica, 15. decembar 2011.\nPribližavanjem početka pretpristupnih pregovora za pristupanje Evropskoj uniji, u Crnoj Gori se sve intenzivnije otvaraju nove teme koje se tiču procesa usklađivanja sa evropskim načinom života, pa se u četvrtak u okviru regionalne konferencije raspravljalo na temu sprovođenja reformi na putu ka EU sa aspekta klimatskih promjena.\nIzmeđu ostalog, pomenute su i teške posljedice koje će, ukoliko se ne preduzme nešto konkretno, zadesiti cijelu planetu, pa i region Zapadnog Balkana.\n"Tendencije klimatskih promjena nijesu nimalo optimistične. Govore da će temperature do kraja vijeka porasti do 4 stepena a neke prognoze su još pesimističnije – porast nivoa mora do 59 santimetara. U Evropi će biti više poplava, manje snijega. Topljenje glečera će se nastaviti, na jugu će biti duži sušni periodi i to utiče na poljoprivredne prinose", naveo je predstavnik njemačke Organizacije za međunarodnu pomoć Goran Tuponja.\nOn je, taksativno navodeći posljedice klimatskih promjena, rekao da je Evropska unija precizno registrovala ove probleme i 2008. godine postavila niz veoma ambicioznih ciljeva koje treba ispuniti do 2020. godine.\nPostrojenja EP Crne Gore\nPrvi cilj je smanjiti emisiju štetnih gasova za 20 odsto, drugi - da se 20 odsto od ukupne energije proizvede iz obnovljivih izvora i treći - da se, kroz mjere energetske efikasnosti smanji potrošnja energije za 20 posto.\nNjemački ambasador u Crnoj Gori Pius Fišer se, nakon pregleda globalne situacije osvrnuo i na Crnu Goru podsjetivši na njene potencijale, neophodnost njihove eksploatacije, i činjenicu da u tom poslu, Crna Gora nije sama.\n"Što se tiče Crne Gore ona ima ogroman potencijal za korištenje obnovljive energije, riječ je o hidro energiji, energiji vjetra i sunca tako da Njemačka pomaže Crnoj Gori po pitanju očuvanja energije, energetske efikasnosti i unaprjeđenja postojećih izvora energije u Crnoj Gori."\nTokom konferencije, koju je organizovala podgorička NVO Green Home, vladalo je potpuno saglasje, pa je nevladin sektor državi ponudio punu saradnju, a crnogorski ministar održivog razvoja i turizma Predrag Sekulić odgovorio da na tom zajedničkom poslu neće biti problema.\n"Čini mi se i tu ćemo se veoma lako složiti da u ovom trenutku nam ne trebaju nove strategije i planovi već da nam treba novo djelovanje", konstatovao je Sekulić.\nSaradnja unutar regiona\nPrisutni stručnjaci i predstavnici nevladinog sektora su se saglasili i da je, osim objedinjavanja javnog i civilnog sektora u pružanju odgovora na problem klimatskih promjena neophodno objediniti potencijale regiona Zapadnog Balkana, čije su države pojedinačno suviše male za odgovor na globalne probleme.\nKonferencija o klimatskim promjenama i reformama u skladu sa EU zakonodavstvom, Podgorica, 15. decembar 2011\n"To je prosto nasušna potreba i to je kompletna budućnost ovog regiona Jugoistočne Evrope i definitivno će morati da počiva na ujedinjenju borbi kada se govori o zaštiti životne sredine i ekologije. Na konkretnom planu znači da će se morati kreirati regionalni akcioni planovi i da će se morati provoditi regionalne akcije kada govorimo o primjeni novih tehnologija, kada govorimo o informisanju javnosti i to će definitivno morati da bude podignuto na regionalni nivo", kaže direktor Green Home-a Darko Pajović.\nPredstavnica NVO Ekotim iz Sarajeva Naida Babić je saglasna sa potrebom umrežavanja država regiona i to na više nivoa koji obuhvataju: države, nevladine organizacije i ostale faktore civilnog društva, ali i pojedince.\n"Svakako mislim da bi trebalo da se radi na nekom ujedinjenju zemalja regiona i koje bi zajedno pokušale pozitivno da odgovore na ove probleme. Moje mišljenje je da je to još daleko ispred nas. Prvi korak na tom putu trebalo bi da bude jačanje svijesti", navodi Naida Babišć.\n"Budućnost Jugoistočne Evrope će morati da počiva na ujedinjenju borbi kada se govori o zaštiti životne sredine i ekologije", naglasio je Darko Pajović.\nMilena Šijan iz splitske NVO Sunce ipak navodi primjer koji govori o saradnji unutar regiona.\n"Ono što se na moru radi i što smo mi u Hrvatskoj uradili je nešto što planiramo i da uradimo sa kolegama iz Green Home-a a to je da napravimo monitoring posedonije oceanike. Ona je je zaštićena sredozemna vrsta koja je veoma važna za očuvanje morskih vrsta uopće. Monitoring njenog stanja je indikator zdravog ili ne daj bože bolesnog eko sustava", navodi Milena Šijan.\nPitanje je, međutim, kakav bi trebalo da bude doprinos Crne Gore regionu, ako se zna da do sada zakonom nije zaštitila ni sopstvene prirodne dragulje.\n"Mljet, Brioni ili Kornati su zaštićena morska područja i zaštićena su od 1968. godine i smatram da je to jedan od razloga zašto su toliko lepi. Mislim da Crna Gora ima i obavezu da zaštiti deo svog podmorja i da ih valorizuje na isti način", zaključuje samostalni ekspert iz Beograda Lidija Popović.


Željka Cvijanović nastavlja posjetu Americi\nPredsjednik Vlade Republike Srpske Željka Cvijanović nastavlja posjetu SAD, gdje će prisustvovati Godišnjoj skupštini Svjetske banke i Međunarodnog monetarnog fonda.\nTokom boravka u Vašingtonu Cvijanovićeva će imati niz sastanaka sa predstavnicima ovih međunarodnih finansijskih institucija, saopšteno je iz Biroa Vlade Srpske za odnose sa javnošću. Predviđeni su i susreti sa predstavnicima političkog i javnog života SAD.\nCvijanovićeva je tokom jučerašnje posjete Vašingtonu zahvalila za podršku koju Srpska i njene institucije dobijaju od jevrejske zajednice u SAD, što doprinosi izgradnji dobrih odnosa jevrejskog i srpskog naroda.\nNa sastanku Cvijanovićeve sa direktorom za međunarodne odnose u Američkom jevrejskom komitetu Endruom Bejkerom i direktorom za politička pitanja te organizacije Džuli Rajman razmijenjena su mišljenja o aktuelnim političkim temama u Srpskoj, BiH i regionu Balkana, kao i mogućnosti unapređenja saradnje Srpske i jevrejskih organizacija u SAD.\nTokom sastanka razgovarano je i o bezbjednosnim izazovima u regionu i svijetu, te aktivnostima Američkog jevrejskog komiteta koji posredstvom svojih regionalnih kancelarija djeluje širom svijeta.


Jednostavnije carinske procedure – Magazin Plus\nHome/Jednostavnije carinske procedure\nJednostavnije carinske procedure\nŠef Misije BiH pri Evropskoj uniji veleposlanik Igor Davidović potpisao je protekle sedmice u Bruxellesu Konvenciju o paneuro-mediteranskim preferencijalnim pravilima porijekla robe. Kako je saopćeno, predsjedavajući Predsjedništva BiH Željko Komšić ovlastio je veleposlanika Davidovića da potpiše konvenciju, a samo potpisivanje izvršeno je u Bruxellesu jer je Generalno tajništvo Vijeća EU depozitar ove regionalne konvencije, koja je otvorena za potpisivanje 15. juna 2011. godine.\nKonvencija se odnosi na ujednačavanje pravila o porijeklu robe za proizvode koji će se plasirati na ovom, paneuro-mediteranskom području.\nKako je za Oslobođenje kazao Igor Gavran, savjetnik generalnog sekretara Vanjskotrgovinske komore BiH, to obuhvata, osim zemalja EU, zemlje koje su članice EFTA i zemlje Sjeverne Afrike.\n“Smisao konvencije jeste da se pojednostave principi preferencijalnog porijekla robe, odnosno da se za sve zemlje koje imaju potpisane ugovore o slobodnoj trgovini, preferencijalna pravila utvrđuju na isti način”, istakao je Gavran.\nPrema njegovim riječima, namjera ove konvencije jeste da se pojednostavi dokazivanje domaćeg porijekla robe, a kako će se koristiti određene preferencije, ovisi od ugovora o slobodnoj trgovini koje su zemlje između sebe potpisale.\nNpr. bez obzira na to što su i BiH i Maroko potpisnici ove konvencije, preferencijalna pravila porijekla robe se ne mogu koristiti ukoliko dvije zemlje nemaju zaključen ugovor o slobodnoj trgovini, koji definiše pravila o preferencijalnom porijeklu, a koja roba mora zadovoljiti da bi stekla povoljniji tretman.\n“Potpisivanje konvencije svakako će olakšati, između ostalog, i dijagonalnu kumulaciju porijekla robe, a sve zemlje su u obavezi da je potpišu”, kazao je Gavran dodajući kako je BiH kasnila sa potpisivanjem jer su sve zemlje u okruženju i široj regiji već potpisnice konvencije.\nInače, do sada je šesnaest evropskih i mediteranskih zemalja potpisalo navedenu konvenciju.


Salivan sa Kurtijem: U dijalogu potreban napredak po ključnim otvorenim pitanjima - Kosovo Online\n18. Maj 2022. • 15:58\nSavetnik za nacionalnu bezbednost Džejk Salivan sastao se juče sa premijerom Kosova Aljbinom Kurtijem, a tokom razgovora Salivan je izrazio podršku SAD dijalogu uz podršku EU za postizanje sveobuhvatnog sporazuma o normalizaciji odnosa između Kosova i Srbije, saopšteno je iz Saveta za nacionalnu bezbednost SAD.\n"Razgovaralo se i o stabilnosti na Zapadnom Balkanu, pri čemu je Salivan izrazio podršku SAD dijalogu uz podršku EU za postizanje sveobuhvatnog sporazuma o normalizaciji između Kosova i Srbije i potrebu za daljim napretkom po ključnim otvorenim pitanjima", navodi se u saopštenju portparolke Saveta za nacionalnu bezbednost Adrien Votson.\nSalivan je, dodaje se, zahvalio Kurtiju na spremnosti Kosova da pruži utočište izbeglicama iz Avganistana. Kaže se i da su Kurti i Salivan razmenili mišljenja o vojnoj agresiji Rusije na Ukrajinu, uključujući pružanje humanitarne pomoći od strane Kosova građanima Ukrajine i uvođenje sankcija Rusiji.\nSalivan je pozdravio planove Kosova da pređe sa zavisnosti od lignita na čistiju energiju i da obezbedi stabilno snabdevanje električnom energijom.\nBela kuća Aljbin Kurti bezbednost Sjedinjene Američke Države Kosovo dijalog


NOVI DRESOVI ZA NOVU LIGU\npetak, 21 jul 2017 09:12\nNovi dresovi koje su predstavnici kompanije Mozzart uručili KK „Osečina“ stigli su u pravi čas, pred početak priprema za jesenji deo sezone, koji će košarkaši igrati u višem rangu takmičenja. Osečanci su s pripremama počeli gotovo istovremeno kad je i reprezentacija Srbije počelapripreme za Eurobasket koji se od 31. avgusta do 17. septembra igra u Finskoj, Izraelu, Rumuniji i Turskoj, što potvrđuje činjenicu da je Srbija zemlja košarke i da se basket igra na svakom koraku.\nKošarkaški klub „Osečina“ je za predstojeću sezonu izborio takmičenje u Drugoj srpskoj regionalnoj ligi, prvi put posle 1998. godine. Najveća satisfakcija za dalji rad i napredak kluba je to što su za četiri decenije postojanja ekipu uvek činili i vodili igrači koji su prošli sve mlađe kategorije KK Osečina.\nMlađe kategorije su ujedno i osnovni cilj postojanja kluba u kom trenutno dva trenera rade sa više od 50 devojčica i dečaka. Klub je prethodnih godina uspešno organizovao međunarodni turnir „Osečanski pobednik“ koji je okupljao timove iz Valjeva,Beograda, Loznice, Kragujevca, Kotora, Maribora, Trebinja.\n„Mi smo mali klub, ali iza nas je 40 godina duga tradicija i veliki trud, rad i volja što je dovelo do toga da se izborimo za bolje rezultate. Ova donacija za nas predstavlja veliku podršku i daje nam dodatnu motivaciju za igru na terenu. Verujem da će i druge kompanije prepoznati talenat naših mladih nada i podržati nas. Ovom prilikom bih želeo još jednom da zahvalim kompaniji Mozzart i nadam se da ćemo budućim rezultatima opravdati njihovu podršku“, izjavio je Miloš Jovanović, član Upravnog odbora KK Osečina. Akcija „Novi dresovi za nove šampione“ pokrenuta je u cilju popularizacije sporta u lokalnim zajednicama, razvoja lokalnih sportskih klubova i podrške talentima. Kompanija Mozzart je do sada obezbedila opremu za više od 15 klubova. Nakon Osečine, akcija podrške klubovima biće nastavljena širom naše zemlje u cilju ostvarivanja najboljih rezultata.\nVALIF 20mg - 10 tableta - 1700 din - 065/6399-332


Iza žice: Izložba fotografija rekonstrukcije bekstva iz logora u Nišu - Novinari Online\nNaslovna Kultura Iza žice: Izložba fotografija rekonstrukcije bekstva iz logora u Nišu\nIza žice: Izložba fotografija rekonstrukcije bekstva iz logora u Nišu\nIza žice“ niškog fotografa Miloša Bjelice obuhvata osam fotografija koje predstavljaju umetnikov prikaz bekstva iz niškog logora na Crvenom krstu koji se odigrao 12. februara 1942. godine.\nFotografije su nastale u samom logoru, a na samom setu je učestvovalo više glumaca i statista iz niškog Narodnog i Pozorišta lutaka.\nOtvaranje izložbe „Iza žice“ biće otvorena u nedelju, 17. februara od 20 časova u kafeu „Dnevna soba“, ulica Svetozara Markovića 14a.\nOve godine je obeleženo 77 godina od proboja logora na Crvenom krstu\nMiloš Bjelica je po struci master diplomirani studijski fotograf iz Niša, a jedan od njegovih master projekata je upravo i serija fotografija „Iza Žice“ koja će biti aktuelna u kafeu „Dnevna soba“ do 1. marta.\nPrethodni tekstNiš: Partizan savladao Zvezdu i ponovo osvojio Kup Koraća\nSledeći tekstDani vina i meraka: U Niškoj Banji se proizvodi najbolje vino


Vulkan na Filipinima i dalje trese okolinu, tlo puca, ljudi beže\nJezero u krateru i reka u blizini su presušili što je znak aktivnosti vulkana Taal.\nZvaničnici su upozorili stanovnike da ne pomišljaju da se erupcija okončala posle privremenog smirenja svega pet dana od kada je počela. Vojnici i policija sprečavaju seljake da se čamcima vrate do svog vulkanskog ostrva i obližnjih sela da bi uzeli stvari i stoku.\nMnoge kuće i imanja oštećena su vulkanskim pepelom od nedelje kada je počela erupcija, dok nije bilo povreda ljudi, a evakuisane su desetine hiljada.\nMeštani spasavaju životinje od vulkanske erupcije\nEvakuisano je i 5.000 ljudi koji žive na ostrvu gde leži vulkan Taal. To ostrvo je bilo popularno turističko odredište zbog svog impresivnog pogleda na jezero u krateru vulkana i šumovitih brda i ptica.\nTaal visok svega 311 metara jedan je od najmanjih vulkana na svetu, ali i jedan od najživljih medju 24 aktivna vulkana na Filipinima. Taj jugoistočni azijski arhipelag s više od 100 miliona stanovnika nalazi se u takozvanom pacifičkom "Vatrenom prstenu" - nad nizom dubokih raseda u Zemljinoj kori oko okeanskog basena gde dolazi do većine zemljotresa i vulkanskih erupcija u svetu.\nErupcija vulkana Taal: Gradovi i ljudi prekriveni pepelom\nViše hiljada ljudi evakuisano je zbog dima i pepela koji je izbacio vulkan Taal na Filipinima.


Rublja i juan protiv hegemonije dolara – Bankar.me\nDecember 4, 2018 SVE VIJESTI, VALUTE Leave a comment\nObračuni u nacionalnim valutama su potrebni zato što je sada većina transakcija između Rusije i Kine u dolarima i, još važnije, što se one obavljaju kroz SVIFT sistem. Problem je u tome što na ovaj način SAD mogu u potpunosti da im zatvore pristup međunarodnim obračunima, što je bio slučaj sa Iranom i čime SAD povremeno prijete Rusiji.\n„Obim razmjene svop-para juan/rublja na Moskovskoj berzi je tokom prvih 10 mjeseci 2018. godine za skoro 2,5 puta prevazišao obim trgovine u prethodnoj godini“, saopštio je novinarima direktor odeljenja za tržište novca Moskovske berze Igor Marič. Ranije su se Rusija i Kina dogovorile da prošire upotrebu rublje i juana u obostranoj trgovini.\nPodsjetimo, valutni svop je finansijski instrument, gdje se jedna valuta u ovom trenutku dobija u zamjenu za drugu, a u nekom određenom budućem vremenu se vrši obrnuta transakcija i vraća se onoliko deviza koliko se dobilo na početku. Valutni svop se ugovara i sa dospjećima do 10 godina. Koristi se najčešće kada jednoj strani nedostaje jedna valuta, a ima višak druge.\nSporazum o valutnom svopu Banke Rusije i Narodne banke Kine je potpisan još 2014. godine. Tada je u vidu testiranja bio određen obim svop linije u iznosu od 815 milijardi rubalja i 150 milijardi juana, a ova probna faza je osmišljena na tri godine. Sudeći prema statističkim podacima, eksperiment je uspio. Podaci Moskovske berze pokazuju da je za svega 10 mjeseci 2018. godine, obim berzanskih operacija u valutnom paru juan—rublja iznosio 943 milijardi rubalja. Prema podacima Narodne banke Kine, obim operacija u juanima, što se tiče kupovine rubalja na međubankarskom tržištu Kine, uvećao se u trećem kvartalu 2018. godine za 105,3 odsto, odnosno do 4,9 milijardi juana, što je takođe gotovo duplo više u poređenju sa prethodnom godinom.\nNakon održavanja redovnog, 23. sastanka šefova vlada Rusije i Kine, premijer Državnog savjeta Kine Li Kećang izjavio je da je robna razmjena između dvije države dostigla 100 milijardi dolara. To ne čudi, jer u takvoj situaciji države se trude da šire upotrebu nacionalnih valuta u međusobnim obračunima i plaćanjima. Sporazum kojim je ovo prethodno bilo definisano bio je postignut u Pekingu, tokom posjete predsjednika Vlade Ruske Federacije Dmitrija Medvedeva. Obije države su tada konstatovale da se nalaze na udaru jednostranih američkih mjera. Upotreba nacionalnih valuta u međunarodnim plaćanjima na taj način je trebalo da omogući svojevrsno „okretanje leđa“ dolaru, kaže za Sputnjik kineski ekspert Li Ji sa Instituta za finansijske studije „Čung Jang“.\n„Kina i Rusija se nalaze pod pritiskom SAD. Kako bi neutralisali efekte finansijske krize iz 2008. godine, američki organi su primjenjivali monetarnu politiku kvantitativnog popuštanja. Kada se situacija normalizovala, Federalne rezerve su počele naglo da podižu stope i smanjuju ponudu dolara. Na taj način, monetarna politika SAD je dovela do toga da globalna likvidnost opadne, baš kao i cijena aktiva. SAD su isprovocirale trgovinski rat, pridržavajući se politike protekcionizma i unilateralizma. U takvim uslovima, valutni svopovi između Kine i Rusije su veoma važni, za Rusiju i više nego za Kinu. Dvostrana trgovina između Kine i Rusije jača, obim svopova raste, i to je veoma važno, kako bismo se osigurali od negativnih posljedica povećavanja kamata Federalnih rezervi i pada likvidnosti“, objašnjava kineski stručnjak.\nOsim toga, obračuni u nacionalnim valutama su potrebni i zato što je sada većina transakcija između Rusije i Kine nominalno u dolarima i, što je još važnije, oni se obavljaju kroz SVIFT sistem. Problem je u tome što na ovaj način SAD mogu da blokiraju bilo koji finansijsko-ekonomski aranžman i čak u potpunosti zatvore pristup međunarodnim obračunima, kao što je to bio slučaj sa Iranom i čime SAD povremeno prijete Rusiji. A sada, strahujući od zapadnih sankcija, kineske banke kontinuirano blokiraju transakcije sa ruskim partnerima. Šef predstavništva Banke Rusije u Pekingu Vladimir Danilov je izjavio da „bez obzira na široku mrežu partnerskih banaka, kineske banke blokiraju poslovanje sa ruskim partnerima, jer na različite načine interpretiraju one restriktivne mjere koje se primjenjuju prema Rusiji“. Prema riječima Danilova, američke sankcije protiv fizičkih lica koja se nalaze na spisku ne odnose se na pravna lica gdje su zaposlena fizička lica sa sankcione liste, ukoliko oni ne predstavljaju ove institucije u konkretnim finansijskim operacijama.\nIpak, kineske banke često blokiraju poslovanje, „za svaki slučaj“. Kako do ovoga ne bi dolazilo, trebalo bi polako okretati leđa SVIFT-u i preći na druge sisteme. Posebno imajući u vidu da obije države imaju sopstvene sisteme. U Rusiji djeluje „Sistem prenosa finansijskih poruka“ koji broji 400 članova, među kojima su banke, federalni trezor, korporacije. Kina je 2015. godine lansirala svoj sistem za međunarodna plaćanja CIPS. U prvoj fazi, ovom sistemu se priključilo 11 lokalnih i 8 inostranih kliring banaka. Ovog proljeća je započela druga faza razvoja sistema, i tada se priključilo još 10 kineskih i stranih banaka.\n„Sada Moskva i Peking spremaju sporazum o međusobnim plaćanjima“, izjavio je na konferenciji za medije Igor Šuvalov, direktor ruske Spoljnoekonomske banke, nakon pregovora vladinih delegacija. Prema riječima Šuvalova, Rusija i Kina će raditi na tome da što prije i što šire počnu da primjenjuju svoje sisteme, pandane SVIFT sistemu.\nPOJMOVIDolar Juan Rublja dominacija dolara izbacivanje dolara\nPrevious Bitkoin: kako došlo, tako i otišlo\nSljedeći Telekom Srbija negirao da je kupio televizije 02 i Prva\nCentralna banka Rusije počinje proaktivnu prodaju deviza


Zlato za Nikočevića a srebro za Bakića – Mladi Nikšića\nNikočević je u konkurenciji mlađih seniora, u crnogorskom finalu, savladao Bakića odlukom sudija 25,86 – 24,94. Novi prvak Balkana kao prvoplasirani prošao je prvi krug takmičenja (24,06), a bio je najuspješniji i u drugom (24,94) i izborio finale.\nOn se zahvalio drugovima iz seniorskog kata tima, Vladimiru Mijaču i Arijanu Kočanu i treneru Almiru Cecunjaninu. Bakić je kao trećeplasirani (24,4) izborio drugi krug, u kojem je bio najbolji u svojoj grupi (25,72) i plasirao se u finale.\nNa korak od pobjedničkog postolja bio je i Arijan Kočan, koji je u meču za bronzanu medalju izgubio od Uroša Subote iz Srbije (25,28 – 24,6) i osvojio peto mjesto. Kao petoplasirani završio je i mlađi senior Nemanja Jovović, koji je u meču za bronzanu medalju izgubio od Sandra Krešića iz Bosne i Hercegovine 8:0.


Pravila o zaštiti privatnosti – Roman Residence, zvanični veb sajt | Pansioni u Rimu\nOva Izjava o zaštiti privatnosti se odnosi na veb sajt www.romanresidence.com koji je u vlasništvu i kojim upravlja objekat Roman Residence. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.romanresidence.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na romanresidenceinn@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na romanresidenceinn@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na romanresidenceinn@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Evropski saveznici podržali akciju Vašingtona u Siriji\nAmerička krstareća raketa\nSaveznici Vašingtona u Evropi pozdravili su američke raketne udare na sirijsku vojnu bazu. Američka akcija bila je odgovor na napad hemijskim oružjem na terirotiju pobunjenika – za šta Zapad okrivljuje sirijskog predsednika Bašara el Asada. Mnogi evropski visoki zvaničnici pozvali su da na dalje akcije protiv sirijskog režima - posredstvom Ujedinjenih nacija.\nGlavni evropski saveznici podržali su akciju Vašingtona.\n“Trampova administracija je postupila ispravno I mi podržavamo akciju. Bili smo suočeni sa masovnim pokoljem skoro stotinu ljudi, uključujući I decu – I to gasom koji je upotrebio sirijski režim”, kaže Majkl Falon, ministar odbrane Velike Britanije.\nI Nemačka je uputila reči podrške, koje je prenela kancelarka Angela Merkel.\n“Napad koji su izvele SAD je razuman, kada se uzmu u obzir dimenzije ratnih zločina, patnja nevinih ljudi I blokada u Ujedinjenim nacijama.”\nTrampova administracija saopštila je da je udar na vazdušnu bazu Šajrat direktan odgovor na to što je sirijski režim upotrebio hemijsko oružje na pobunjeničkoj teritoriji u pokrajini Idlib – gde je, prema izveštajima, poginulo više od 70-oro ljudi, među njima i mnogo dece. Damask je negirao da stoji iza napada.\nFrancuski predsednik, Fransoa Oland, takođe je ocenio da je odgovor Vašingtona bio proporcionalan.\n“Ovu operaciju smatram odgovorom, a nadalje taj odgovor mora biti međunarodni i u okviru Ujedinjenih nacija.”\nPredsednik Tramp je prethodno odustao od zahteva da sirijski predsednik Bašar el Asad siđe s vlasti. I ovi sada nepredviđeni američki potezi izazivaju nervozu u delu Evrope.\n“Američka politika prema Siriji, posebno vojna intervencija, utiče na ključna pitanja za Evropu, uključujući i bezbednost, terorizam, pa i migracije. U ovom slučaju, ne vidim veliku eskalaciju američke intevencije”, ocenjuje Džonatan Vud iz organizacije "Control Risks".\nAli raketni udari na predsednika Asada – čiji je saveznik Moskva, sigurno će uticati na ionako krhke rusko-američke odnose I situaciju u Ukrajini.\n“Ne bi trebalo da nas iznenadi ako vidimo da Rusija intenzivira vojne vežbe u tom regionu – a sigurno će pokazati šta ima i zveckati oružjem po severoistočnoj Evropi. Ali, suštinski, ne verujem da će promeniti trenutnu situaciju u Evropi”, smatra Vud.\nAnalitičari kažu da američki saveznici čekaju da vide da li je ovo samo izolovan napad, ili će SAD pokrenuti opsežniju vojnu akciju protiv sirijskog režima.


OTKRIVAMO Sporazum Sarajlića i Vrače klasična politička korupcija\nJe li posao težak 6,6 miliona KM bio preduvjet za koaliciju i kako je Vrače uopće prošao na tenderu\nM. AŠČIĆ - D. PAŠALIĆ\nSporazum između Asima Sarajlića, potpredsjednika SDA, i Eldina Vrače, čelnika Snage centra iz Zenice, o zajedničkom djelovanju u Parlamentu Federacije BiH, kako stvari stoje, klasična je političko-finansijska korupcija iza koje stoji posao težak 6,6 miliona maraka.\nZa dan dozvola\nToliko je, naime, privatna Vračina kompanija „AE Sigurnost“ dobila na tenderu „Elektroprivrede BiH“ nekoliko dana prije potpisivanja koalicije sa SDA, a posao se odnosi na obavljanje fizičke zaštite ljudi i imovine u objektima i prostorima EPBiH i transport novca.\nU prilog tome ide i činjenica da je Vrače, uz pomoć SDA-ovog ministra unutrašnjih poslova FBiH Aljoše Čampare za samo jedan dan dobio dozvolu da njegova četiri blindirana vozila mogu prevoziti novac, iako je riječ o proceduri na koju se čeka mjesec i po.\nS pravom se onda postavlja pitanje hoće li tužilaštvo postupiti po službenoj dužnosti i ispitati sve navode medija, koji već danima pišu o ovoj temi, a tiče se dodjeljivanja poslova državne firme državnim parama zarad ličnih dogovora i poslova u vezi s vlašću privatnoj firmi.\nVjetar u leđa tužiocima jeste i to što je Asim Sarajlić, potpredsjednik SDA i predsjednik Kantonalnog odbora ove stranke u KS, već optužen u predmetu „Bosna“ za malverzacije i nezakonita zapošljavanja u državnim firmama, među kojima je i EPBiH.\nTužioce bi moglo zanimati i to kako je „Elektroprivreda BiH“, na čijem je čelu SDA-ovac Bajazit Jašarević, dodijelila posao firmi koja ima svega četiri blindirana vozila i oko 150 radnika, a za tu vrstu posla potrebno joj je najmanje 20 specijaliziranih vozila.\nRanije tendere za ovaj posao dobivao je konzorcij koji čini nekoliko agencija i imaju ukupno 3.000 uposlenika. Samo u Tuzli ove su poslove obavljale tri agencije, koje zajedno imaju više od 800 uposlenika.\nOva vrsta dogovora, ustvari, itekako podsjeća na aferu „Papak“ u RS, koja se ticala kupovine zastupnika radi formiranja parlamentarne većine u tom entitetu. Tada je SNSD, da bi osigurao većinu, dvojici poslanika obećao razne pogodnosti.\nKarić: Gledaju samo svoj interes\nEldin Karić, direktor Antikorupcijske mreže "Account“, kazao je za „Avaz“, komentirajući sporazum SDA i Snage centra, kojem je prethodila dodjela višemilionskog ugovora, da je „to postalo uobičajena praksa“.\n- Mnoge koalicije nastale su ne zbog ideoloških i nekih drugih ambicija, nego čisto zbog koristi. Ovo što se dešava samo je jedna od sličnih manifestacija te pojave da predstavnici političkih stranaka prvenstveno gledaju vlastiti interes i kako oni iz svega toga mogu izvući neku korist. Tek kasnije gledaju kako da se uklope u političke platforme, koje i ne postoje - kaže Karić.\nEldin Vrače EPBiH\nEldin Vrače formirao svoj klub u Parlamentu FBiH


Srušen - Blic Online\nAvion indonežanske kompanije "Lajon er" koji je poleteo iz Džakarte sa 189 putnika srušio se u more kratko nakon što je poleteo u ponedeljak ujutru.\nNa današnji dan 1999. godine za vreme NATO agresije srušen je američki avion F-117, poznatiji kao "nevidljivi".\nOBRT U ISTRAZI Tragovi eksploziva nađeni na žrtvama srušenog aviona Idžiptera\nTragovi eksploziva pronađeni su na nekim od žrtava aviona kompanije Idžipter sa linije Pariz-Kairo, koji se srušio u Sredozemno more u maju, saopštilo je danas egipatskom Minstarstvo za civilnu avijaciju.\nBanjaluka: Izvaljen saobraćajni znak i drvo pored njega\n“Ljudi, ovo je vrhunac bahatosti”, istakao je danas jedan od ogorčenih Banjalučana, koji je prolazio pored srušenog saobraćajnog znaka koji upozorava na đake na putu.\nSrušio se američki bombarder "B-52"\nAmerički bombarder "B-52" srušio se ubrzo posle poletanja iz vazduhoplovne baze na pacifičkom ostrvu Guam, saopštilo je ratno vazduhoplovstvo SAD.\nNiš: Zbog srušenog mosta radnici ne mogu na posao\nFirma “Wood & Fruits” iz Prve Kutine kod Niša, izgubiće posao koji je ugovorila sa švedskom firmom “Ikea” i mogućnost zarade između 120.000 i 140.000 evra mesečno, ukoliko se ne reši problem prelaska preko Kutinske reke.\nSrušio se borbeni švajcarski avion, ne zna se broj žrtava\nBorbeni avion švajcarske vojske srušio se danas u centralnom delu te zemlje, a za sada još nije poznato da li je u toj nesreći bilo žrtava, saopštilo je ministarstvo odbrane Švajcarske.\nHotel srušen neplanirano, Burić priznao grešku\nPODGORICA - Vlasnik firme Normal kompani Žarko Burić, koji je proteklih dana bio nedostupan medijima, priznao je konačno da je deo hotela Crna Gora, nastarijeg u Podgorici, srušen neplanirano.\nGlavni most koji spaja američki grad Sijetl s Kanadom i ostatkom severnog regiona Pacifika srušio se kasno sinoć, kada je nekoliko vozila i ljudi skliznulo u reku, saopštila je jutros američka patrolna služba u Vašingtonu.\nSrušio se nadvožnjak na aerodromu u Mumbaju, troje poginulo\nTroje ljudi je poginulo, a šest osoba povređeno kada se na njih srušio nadvožnjak u izgradnji na glavnom aerodromu u Mumbaju, saopštila je danas indijska policija.\nSrušio se krov sa kuće u selu Vučje\nKrov na kući Gorana Milojkovića u Vučju srušio se zbog snega, srećom, u trenutku incidenta nikoga nije bilo u kući.


Čuvajte se lažnog “Kosmodiska” – mojKontakt portal – Radio Televizija Kontakt\nČuvajte se lažnog “Kosmodiska”\n“Pozvao me je telefonom ženski glas i ta osoba sa druge strane žice mi je ustvrdila da sam slučajnim izborom u nagradnoj igri sretni dobitnik kosmodiska te da nagradu dobijam na kućnu adresu, ali da moram platiti poštarinu 25 KM”, kazala nam je Banjalučanka Kosa V.\nPošto ima problema sa kičmom, iako je u prvi mah posumnjala u to, ipak je pristala da uplati 25 KM, ali kad je dobila proizvod, njen sin je uočio da se radi o lažnom proizvodu jer je bio i neudoban za korištenje.\nU kompaniji “Studio Moderna”, koja je zvanični distributer kosmodiska, kazali su nam da oni nisu imali ovakve promocije te da se radi o klasičnoj prevari.\nOni ističu da originalni proizvod košta 119,90 KM i može se kupiti isključivo preko TV šopa, ovlaštene trgovine ili apoteke.\nEmina Smajlović, brend menadžer kosmodiska za BiH, istakla je da su se i do sada susretali sa prodajom ovog lažnog proizvoda te da su upoređujući lažni proizvod sa originalom uočili mnogobrojne razlike.\n“Apelujem na građane da ne nasijedaju na prevare jer to nije originalni kosmodisk. Kopija je slično urađena, ali karakteristike koje odvajaju original od falsifikata ne mogu se odmah uočiti, jer osim ambalaže, razlikuje se i po materijalu od kojeg je napravljen”, kazala je Smajlovićeva.\nPrema njenim riječima, originalni kosmodisk je napravljen od prirodnih materijala koji ne izazivaju iritaciju kože, alergije, a falsifikati su od jeftinih materijala koji dovode do raznih oboljenja kože i imaju neugodan miris.\nSmajlovićeva ističe da su povodom zloupotrebe njihovog proizvoda pokušali ući u trag telefonskim brojevima sa kojih su pozivani navodno nagrađeni kupci, ali su iz “M:tela” dobili informaciju da se radi o jednokratnim brojevima koji nisu u upotrebi, te da ih nema u evidenciji.\nIz kompanije “M:tel” danas nismo uspjeli saznati o kakvim se jednokratnim telefonskim brojevima radi.\nU Centru javne bezbjednosti Banjaluka su kazali da nije bilo prijavljenih prevara i nedozvoljene trgovine gdje je predmet izvršenja bio kosmodisk.\nJužni tok u Republiku Srpsku stiže u septembru naredne godine\nPlanom i strategijom do bolje produktivnosti


Igre EPS-a sa standardom – Nadlanu.com\nIgre EPS-a sa standardom\nObjavljeno 27. nov 2007. / 00:00:00\nNa samom pragu zime, kao što se već viđalo, povećan je pritisak na potrošnju, pa pokrivanje uvećanih troškova poslovanja Elektroprivrede Srbije treba da se delom finansira povećanom cenom struje. Po zahtevu Upravnog odbora EPS-a od nadležnih u republičkoj vladi traži se saglasnost na veću cenu struje od 5,8 odsto, i to linearno za sve potrošače. Konačnu odluku o korekciji strujnih cenovnika donosi vlada, ali je prethodno iz Agencije za energetiku zatraženo mišljenje o opravdanosti te mere.\nDefinitivna odluka još uvek nije doneta, ali je i sama najava izazvala nedoumice i bojazan da bi to doprinelo ugrožavanju cenovne (ne)stabilnosti. Posebna kritika upućena je iz Saveza samostalnih sindikata, koji su apelovali na Vladu Srbije da ne dozvoli još jedan veliki "udarac" po džepovima potrošača.\nDuško Vuković, potpredsednik Saveza, ističe da je naglo podizanje cena, posebno poslednjih meseci, postao pretežak teret za standard, a posebnu nelogičnost daju opredeljenja da se naredne godine zamrznu i ograniče plate. Većina zaposlenih, od kojih 60 odsto prima plate ispod republičkog proseka od 28.000 dinara, više od 900.000 nezaposlenih osoba, kao i oko dva miliona penzionera teško mogu da podmire narasle životne troškove. Vlada ne bi trebalo da dozvoli divljanje cena i podizanje inflacije, koja će ove godine biti veća od projektovanog nivoa od 8,5 odsto, kaže Vuković. Struja je pri tom od početka godine već poskupela za 15 odsto.\nKomparativne analize nivoa minimalnih zarada u zemljama Evropske unije, po podacima Evrostata, pokazuju da se najskuplja struja plaća u Irskoj, Luksemburgu i Velikoj Britaniji, gde je cena za industriju 9,5 evrocenti po kilovat-satu, dok domaćinstva imaju trošak od 12,5 evrocenti. Ova skupoća lakše se podnosi, jer je najniža zarada 1.361 evro. Slična je situacija u Belgiji, gde se platom od 1.259 evra plaća električna energija od 8,8 evrocenti u industriji, a 12,2 u sektoru domaćinstava, a slično je i u Holandiji. U Srbiji je, s prosekom mini zarade od 187 evra, prilično teško podmiriti trošak od 4,8 evrocenta po kilovatu, ukazuju analitičari, jer su računi za struju pozamašni i "zahvataju" četvrtinu ili, u dosta slučajeva, čak i trećinu prihoda.


Gradi se crpna stanica u Njegoševoj ulici – TV Kikinda\nGradi se crpna stanica u Njegoševoj ulici\nU Njegoševoj ulici gradi se crpna stanica jer je postojeća stara je više decenija, u lošem je stanju, a kapacitet koji ima sa godina je postao nedovoljan. To je razlog što se tokom letnjih meseci oseti neprijatan miris u ovom delu grada.\n-Stara crpna stanica je dotrajala, a stanovnici ovog dela grada imali su problema i sa neprijatnim mirisima koji su se širili. Nova crpna stanica će biti efikasnija i bolja, a doprineće da se poboljša rad celokupnog sistema za odvođenje otpadnih voda. Nova crpna stanica biće hermetički zatvorena tako da neće biti neprijatnih mirisa – istakao je Milivoj Linjački, član Gradskog veća.\nFunkcija crpne stanice je da prikuplja i prečišćava otpadnu vodu koja dolazi iz fekalne kanalizacije.\n-Radovi su počeli krajem januara, a očekujem da će krajem aprila biti završeni. Na javnoj nabavci postignuta je cena od 10,5 miliona dinara. Deo novca, sedam miliona dinara lokalna samouprava dobila je na konkursu Pokrajinskog sekretarijata za poljoprivredu, vodoprivredu i šumarstvo,a 3,5 miliona obezbeđeno je u budžetu grada – rekao je Linjački.\nIzvođač radova je firma BMD Bau iz Beograda.\n13 aprila, 2017 Aleksandra Djuran\n← U prva tri meseca otkrivena 72 radnika na crno u severnom Banatu Kikindski sportisti praznični vikend provešće uglavnom na gostujućim terenima →


Asano se oglasio iz aviona i otkrio koji problem je imao od dolaska u Partizan - Sportske.net\nPoleteo je iz Japana posle uspešnog nastupa za nacionalni tim, u popodnevnim satima će sleteti u Beograd, ali oglasio se i pre toga.\nKup - Obavljen žreb, Zvezdi lakši posao nego Partizanu?Partizan spremio iznenađenje za ''grobare'' pred spektakl sa Junajtedom!Partizanov tandem uveličao akciju ''Budi navijač, a ne razbijač''Ovo bi bilo sjajno, Pavlović u dresu bivšeg prvaka Evrope, Zvezdin biser čeka društvo?Novi problem za Partizan pred Mančester, deo "grobara" neće dobro primiti ovu novinu!\nFudbaler Partizana Takuma Asano rekao je danas da u njegovom rodnom Japanu znaju kako je prihvaćen u Srbiji i da je to izmedju ostalog uslovilo da dobije poziv za reprezentaciju.\n"Za mene je prvenstveno sam poziv u reprezentaciju bio veliki čin. O tome kako sam prihvaćen u Srbiji, da imam poverenje šefa, igrača i publike se zna čak i tamo. Sve te stvari su uslovile mom pozivu i drago mi je da je rezultiralo golom", rekao je Asano za sajt kluba.\nAsano je bio strelac za reprezentaciju Japana u pobedi nad Tadžikistanom u kvalifikacijama za Svetsko prvenstvo.\n"Od kada sam došao u Partizan imao sam problem sa stopalom i nisam mogao sve da iznesem na terenu kako sam želeo, a zbog velikog broja utakmica nismo imali ni vremena za odmor iako smo terapije radili svaki dan.\nSada je sve iza mene, dobro se osećam i spreman sam za nastavak sezone. Što se tiče moje kose, nisam menjao boju samo je više siva, tako da ste dobro videli i na snimku", kazao je Asano.\nKakva uvertira pred Junajted, Asano overio trijumf Japanaca! https://t.co/64jJC95p9m\n— Sportske.net (@sportske) October 15, 2019


Građani: Mlekara zagađuje vazduh – Inspekcija i grad: Nema zagađenja | Belle Amie\nDanas do 31 stepena\nGrađani: Mlekara zagađuje vazduh – Inspekcija i grad: Nema zagađenja\n14:44, 31. 08. 2016 >> 15:50 Urednik Društvo, Niš, Vest dana, Video 0\nIspred ulaza u pogon Niške mlekare održan je protest građana iz naselja Ledena stena i Bubanj. Oni kažu da ne mogu više da izdrže, kako kažu veliko zagađenje vazduha i dim koji kulja iz fabričkog dimnjaka. Ako ne reaguju čelnici grada i uprava fabrike, građani najavljuju da će zaustaviti saobraćaj ispred Mlekare.\nIncident u pogonu koji se dogodio u ponedeljak je kvar na instalacijama zbog lošeg goriva, kažu u Niškoj mlekari. Sada su pokvareni delovi pogona ugašeni, popravljaju se, i nema nikakvog zagađenja po okolinu. U Inspekciji za životnu sredinu kažu da su dosadašnji, šestomesečni izveštaji za Nišku mlekaru u granicama normale.


Mej:Ili sporazum ili ostajanje u EU - Studio B\nMej:Ili sporazum ili ostajanje u EU\nMej:Ili sporazum ili ostajanje u EU Tanjug\nSvetSvet Pocetna 16. 01. 2019. 14:08:41\nBritanska premijerka Tereze Mej rekla je da postoje dva načina da se izbegne situacija u kojoj ne bi bilo sporazuma o Bregzitu – ili da se postigne sporazum ili da se opozove član 50 Lisabonskog sporazuma što bi značilo ostajanje u Evropskoj uniji.\n„Ostajanje u EU značilo bi kršenje rezultata referenduma, a to je nešto što ova vlada neće uraditi“, rekla je Mej u parlamentu, dan pošto je njen predlog sporazuma većinom glasova odbacili poslanici Donjeg doma britanskog parlamenta, preneo je BBC.\nMej je rekla da želi da sazna koju vrstu dogovora o Bregzitu bi podržali poslanici.\n„Proces izglasavanje nepoverenja … podrazumeva da se saslušaju mišljenja doma, sa željom da se shvate gledišta parlamentaraca tako da možemo da identifikujemo šta bi moglo da dobije podršku ovog doma i da se ispuni sve predviđeno referendumom“, rekla je ona.\nZbog sinoćnjeg ishoda glasanja Velika Britanija se nalazi u najvećoj političkoj krizi u poslednjih 50 godina i razmatra kako i da li da izađe iz EU kojoj se pridružila 1973. godine.\nProtiv predloga Tereze Mej o Bregzitu glasalo je više od 100 poslanika iz redova vladajuće Konzervativne stranke, i to je ujedno i najgori poraz vlade u parlamentu u skorijoj britanskoj istoriji.\nBritanije bi iz EU trebalo da izađe 29. marta.


Zvonko Veselinović, Milan Radoičić i njihovi poslovni partneri privatizacijom tri preduzeća do unosnog posla za EPS | Insajder TV - Više od vesti\nBiznismeni sa severa Kosova Zvonko i Žarko Veselinović i Milan Radoičić, zajedno sa poslovnim partnerima, nakon neobične privatizacije, postali su vlasnici tri preduzeća izdvojena iz EPS-a još 2003. godine, a od kojih EPS kupuje betonske stubove za dalekovode. U pitanju su Elektroizgradnja Bajina Bašta, Betonjerka Sombor i Betonjerka Aleksinac. Samo nekoliko meseci kasnije, ove tri firme zajedno sa privatnom firmom Beton Element iz Čačka, dobijaju, bez konkurencije, siguran dvogodišnji posao od EPS Distribucije. Da li se država od samih privatizacija uopšte naplatila, u Poreskoj upravi odbijaju da odgovore navodeći da je ovaj podatak tajna.\nKako otkriva Insajder u novom serijalu Politika kao biznis, država kao partijski plen, privatizacija tri preduzeća koja su bila sastavni deo EPS-a bila je po mnogo čemu neobična.\nNakon jedne neuspešne privatizacije, država je tri izdvojena preduzeća od kojih EPS nabavlja stubove, pre dve godine odlučila ponovo da proda. Novi vlasnik preduzeća Betonjerka Aleksinac postaje firma Inkop u vlasništvu Zvonka Veselinovića, njegovog brata Žarka i Milana Radoičića dok su ostale dve firme kupili, po svemu sudeći, njihovi poslovni partneri.\nPrvo su privatizovane Elektroizgradnja Bajina Bašta i Betonjerka Sombor.\nVlasnik Betonjerke Sombor u januaru 2018. postaje firma C & LC group Jasmine Savić. Gotovo u istom periodu, firma Pent Rent u vlasništvu Duška Đenadije preuzima Elektroizgradnju iz Bajine Bašte. Firma Pent Rent osnovana je 2016. i nalazi se na istoj adresi kao firma koja je kupila Betonjerku Sombor.\nI to ne bi bilo čudno da se nije ispostavilo da je baš jedna od tih firmi, C & LC group, prethodno bila u konzorcijumu sa firmom Inkop Zvonka Veselinovića na izgradnji Koridora 11.\nU međuvremenu, poslednju firmu izdvojenu iz EPS-a koja proizvodi betonske stubove, betonjerku Aleksinac, koja je bila prezadužena i u stečaju, kupuje upravo firma Inkop. Zanimljivo je međutim da je ta firma najviše dugovala Poreskoj upravi, ali i Elektroizgradnji Bajina Bašta i Betonjerki Sombor. Oni bi, kao najveći poverioci, trebalo da očekuju da od prodaje Betonjerke Aleksinac naplate ono što im ta firma duguje.\nPočetna cena za ovo preduzeće u stečaju bila je nešto više od dva miliona evra. Iako u svom vlasništvu ima 16 nekretnina u Aleksincu kao i osnovna sredstva, poput voznog parka, zaliha, sertifikata - na kraju je stigla samo jedna ponuda, pa je prodata za 410 hiljada evra.\nS obzirom na to da je cena bila manja od polovine procenjene vrednosti, stečajni upravnik po zakonu je morao da traži saglasnost odbora poverilaca, odnosno i od Poreske uprave i od dve firme koje su u međuvremenu prodate poslovnim partnerima Zvonka Veselinovića.\nIspostavilo se da su oni koji su mogli da naplate dugove od Betonjerke Aleksinac iz privatizacije, odlučili da daju saglasnost da se proda po daleko nižoj ceni.\nU odgovoru Insajderu, Agencija za licenciranje stečajnih upravnika navodi da su svi prisutni članovi odbora poverilaca bili saglasni sa tim da se prihvati daleko niža cena.\nPoreska uprava tajnom proglasila odgovor na pitanje da se uopšte naplatila od privatizacije\nBetonjerka Aleksinac prodata je na kraju po manjoj ceni od duga koji je imala prema Poreskoj upravi, odnosno državi. Na pitanje Insajdera po kom osnovu se Poreska uprava sa tim saglasila i koliko su uopšte duga uspeli da naplate, iz Poreske uprave navode da je po zakonu taj podatak tajna.\nSamo nekoliko meseci nakon što je preduzeće Betonjerka iz Aleksinca prodato firmi Inkop u vlasništvu Milana Radoičića, Zvonka i Žarka Veselinovića, ovo preduzeće kao član konzorcijuma sa prethodno privatizovanim firmama Elektroizgradnjom Bajina Bašta, Betonjerkom Sombor i prvatnom firmom Beton Element iz Čačka, dobija u februaru 2020. siguran dvogodišnji posao od EPS Distribucije za nabavku betonskih stubova. Na tenderu nisu imali konkurenciju.\nUporedna analiza cena na tržištu i cene koju je EPS platio konzorcijumu pokazuje da je cena po stubu uvećana. Tako je betonski stub oznake 9/250 koju je pobednički konzorcijum ponudio, a EPS prihvatio, koštao 18.156 dinara dok se u katalogu konkurentske firme iz Aleksinca na primer navodi cena od 10.881 dinara.\nIz ODS EPS Distribucija, koja deo EPS i koja je sprovela nabavku, u odgovoru Insajderu razliku od čak 7.275 dinara po stubu pravdaju cenom transporta:\n„Za navedeni iznos EPS Distribucija je dobijala stub, utovar stuba, transport stuba do lokacije magacina EPS Distribucije u bilo koji od 33 ogranaka na čitavoj teritoriji Republike Srbije i istovar stuba na lokaciji. Transport se vrši specijalnim prikolicama zbog dužine stuba, a stub se pri istovaru ne sme kipovati, već se mora manipulisati sa stubom uz pomoć mehaničke ruke na transportnom sredstvu ili radnom mašinom sa mehaničkom rukom.“\nDodaju i da je posao, kao jedinom ponuđaču, dodeljen u skladu sa zakonom, a da su se na tender mogle javiti i ostale firme.\nReforma EPS-a koja se pretvorila u svoju suprotnost\nJedna od prvih reformi EPS-a sprovedena od 2003. do 2005. podrazumevala je izdvajanje delova tog preduzeća koji nisu direktno vezani za proizvodnju struje. Ideja je bila da 26 tako izdvojenih firmi ima zagarantovane poslove u EPS-u ili do privatizacije ili do 2010. godine, uz objašnjenje da je to način da se izdvojenim preduzećima pomogne dok se ne snađu na tržištu. Istraživanje Insajdera pokazalo je da se ta reforma po mnogo čemu pretvorila u svoju suprotnost. Izdvojena preduzeća i nakon privatizacije, i za vreme prošle i za vreme ove vlasti, imaju gotovo zagarantovane poslove u EPS-u često uz objašnjenje da EPS bez njih ne može. U nekoliko slučajeva su se sa promenom vlasti menjali samo vlasnici tih preduzeća.\nO kojim je firmama reč pogledajte u prvoj epizodi serijala Insajdera Politika kao biznis - država kao partijski plen.


Uhapšen ex-šef obezbeđenja Mladića! - Stormfront\nUhapšen ex-šef obezbeđenja Mladića!\n01-28-2006, 07:50 PM #1\n28. januar 2006. | 13:12 -> 16:52 | Izvor: Beta\nBeograd -- Pukovnik Vojske Republike Srpske Jovo Đogo uhapšen u Beogradu zbog pomaganja u skrivanju Ratka Mladića.\nKako saznaje B92, Đogo, bivši šef obezbeđenja Ratka Mladića, uhapšen je u četvrtak, 26. januara, u nastavku potrage za Mladićem. Tu informaciju, međutim, nema ministar pravde Srbije.\nZoran Stojković je izjavio da nema informaciju o hapšenju Đoga i da je o tome čitao u novinama. "Nemam nikakvih ingerencija u odnosu na policiju, zaista ne znam", rekao je Stojković.\nĐogo je prvi put pomenut u javnosti prošle godine, kada je bivši šef Državne bezbednosti Srbije Goran Petrović rekao da su Mladića dugo koordinirano čuvali Vojska SCG i Vojska RS", pri čemu je komandant za logistiku u toj akciji bio pukovnik Dragomir Krstović, a koordinator s Vojskom RS Đogo.\nIzveštaj VBA sa imenima oficira\nIzveštaj Vojno-bezbednosne agencije, koji će biti predstavljen na narednoj sednici Vrhovnog saveta odbrane, sadrži imena oficira sa ovlašćenjima za podizanje penzije Ratka Mladića u Beogradu, pišu Glas javnosti i Blic pozivajući se na neimenovane izvore. Prema tim izvorima, u izveštaju, koji će na sednici VSO sledeće nedelje predstaviti načelnik VBA Svetko Kovač, biće pomenuto ime aktivnog oficira gardijske brigade Branislava Puhala, koji je imao ovlašćenje za podizanje Mladićeve penzije.\nBlic je naveo da se očekuje da bude pomenuta i šira grupa ljudi iz vojnih struktura, koja je pomagala skrivanje Mladića. Prema saznanjima Blica, u izveštaju VBA trebalo bi da se nađe i bivši komandant logistike i član Generalštaba Vojske SCG, pukovnik Dragomir Krstović, koji je, prema navodima tog dnevnika, do kraja 2002. bio šef obezbedenja Mladića, obezbeđujući mu smeštaj, prevoz i druge usluge. Krstović je postavljen na mesto komandanta logistike u maju 2005, a već u septembru stavljen je na listu za penziju.\nCobel: Vreme ističe za Srbiju\nI dalje su najtraženiji... (arhiva, Fonet)\nAmbasador Nemačke u SCG Anreas Cobel poručio je Vladi Srbije da prolazi strpljenje međunarodne zajednice u vezi sa saradnjom s Haškim tribunalom i da otvaranje arhiva i pokretanje pojedinih istraga ne mogu biti zamena za izručenje Mladića. Cobel je rekao da vreme ističe za Srbiju. "Vlada je usporila saradnju s Tribunalom i sada se opet ne zna kada bi Mladić trebalo da bude u Hagu i opet se ne poštuju rokovi", rekao je ambasador.\nCobel je rekao da je u poslednjih nekoliko meseci saradnja Srbije s Tribunalom razočaravajuća u toj meri da Evropska unija razmatra mogućnost prekida pregovora o stabilizaciji i pridruženju sa SCG. Prema njegovim rečima, očekuje se da Savet ministara EU o tome odluči u ponedeljak. Cobel kaže da je neprihvatljivo da je Mladić, 10 godina posle Srebrenice, još na slobodi, da je do pre nekoliko nedelja primao penziju i da postoje indicije da ga određene grupe štite.\nCobel je rekao da su Foča i Srebrenica postale najmračnija strana srpske istorije i dodao da još ima onih koji zagovaraju stav da su Mladić i kasapi iz Foče srpski heroji. Navodeći da su oni odgovorni za to što srpska demokratija zaostaje u razvoju i što većina ljudi živi u oskudici, on je dodao da je za SCG od suštinskog značaja da prevaziđe ostatke starog režima koji, prema njegovim rečima, imaju uticaja u društvu, javnoj upravi, sudstvu i privredi.\nKako su odlazili dobrovoljci?\nDirektorka Fonda za humanitarno pravo Nataša Kandić pozvala je vlasti Srbije da utvrde način na koji su se u vreme zločina u Foči 1992. u Srbiji okupljali dobrovoljci i odlazili u Bosnu i Hercegovinu. Na konfererenciji o tom zločinu ona je rekla da je obaveza države i da nađe sve koji su za vreme sukoba u Foči formirali novu vlast koja je pozivala dobrovoljce iz SCG da dođu u taj grad.\nNataša Kandić je rekla da ljudi koji su bili na najvišim funkcijama u Foči, a to su Vojislav Maksimović i Velibor Ostojić, žive u Beogradu, a odgovorni su za te događaje.\nOna je rekla da je u Foči do 1992. živelo 40.000 ljudi, od toga 24.000 Bošnjaka, koji su od aprila do avgusta proterani iz tog grada, a više od njih 1.000 je ubijeno.\nRe: Uhapšen ex-šef obezbeđenja Mladića!\nSto ih vise bude pritiskala m.zajednica to ce oni vise hapsiti heroje,zanimljivo je kako jedna ista ekipa se neprekidno mesa tamo gde ne treba pa evo i sad prvi put ga je spomenuo Petrovic spijun iz narkomanove stranke ali ce se kandicka potruditi da ga dokusuri.Mislim da jedino malo dete moze u ovo da poveruje jer oni bi ga pratili da ih dovede do generala Mladica a ne bi ga ovako uhapsili i tako jos vise presekli vezu izmedju njih i Ratka\n01-29-2006, 09:39 AM #3\nBIA HAPSI MLADIĆA\nObruč počeo da se steže hapšenjem penzionisanog pukovnika VRS Jova Đoga, akciju predvodi BIA, uključeni i vojska i policije Srbije i Republike Srpske\nBEOGRAD - Šef BIA Rade Bulatović "komandant" je akcije hapšenja penzionisanog pukovnika Vojske Republike Srpske Jova Đoga, koji je osumnjičen da je pomagao u skrivanju haškog optuženika Ratka Mladića! Kako Kurir saznaje, u operaciji stezanja obruča oko Đoga, osim BIA, učestvovao je i vrh policije Srbije i Republike Srpske, ali i vojni organi sa Ministrom odbrane Zoranom Stankovićem na čelu.\nRade Bulatović hapsi Mladića\nPukovnik Đogo je u sredu oko 15.30 lišen slobode, a istražni sudija Drugog opštinskog suda u Beogradu odredio mu je pritvor od 30 dana. On se tereti za "pomoć osumnjičenom posle izvršenog krivičnog dela". Sudskom naredbom, postupak protiv Đoga proglašen je državnom tajnom, a kako saznajemo, on se za sada "brani ćutanjem".\nBIA za petama\n- Petnaestak dana pre hapšenja, Đogo je pozvan na razgovor kod direktora BIA Radeta Bulatovića, koji mu je tom prilikom dao do znanja da ga tajna policija već duže prati i da imaju neoborive dokaze da pripada mreži koja štiti generala Ratka Mladića. Posle tog razgovora, Đogu je postalo jasno da će vrlo brzo biti uhapšen - navodi sagovornik Kurira blizak uhapšenom pukovniku koji je zahtevao anonimnost.\nOn dodaje da je razgovoru kod Bulatovića prethodilo nekoliko više nego indikativnih događaja direktno vezanih za Đoga. Najpre se na udaru našla njegova ćerka Jelena, koju je policija Republike Srpske tražila na njenom radnom mestu u Banjaluci, a ubrzo zatim sa posla na VMA naprasno je otpuštena Đogova supruga Radmila.\n- Đogo je dan pre upada policije u firmu u kojoj je bila zaposlena njegova ćerka obavešten od prijatelja da će se to desiti. Pošto je prema tim informacijama bilo planirano njeno kidnapovanje, Đogo je hitno tražio od ćerke da napusti Banjaluku. Drugi dan, 20. decembra, policija se zaista pojavila i obrazloženje koje su naveli bilo je da Jelenu Đogo traže zbog njenog oca - navodi izvor Kurira.\nOtkaz za suprugu\nDesetak dana kasnije, na udar je došla Đogova supruga, kojoj je uručen otkaz na VMA po direktnom nalogu ministra odbrane Zorana Stankovića. U izjavi za Kurir Radmila Đogo potvrđuje da je bez obrazloženja naprasno izgubila posao višeg laboratorijskog tehničara na VMA.\nĐogo optužuje šefove policije\nPukovnik Jovo Đogo nekoliko dana pre hapšenja dao je izjavu za televiziju Republike Srpske, u kojoj je najavio tužbe protiv ministra unutrašnjih poslova Republike Srpske Darka Matijaševića i direktora policije Dragomira Andana, koje je optužio da stoje iza pripreme njegovog hapšenja. On je dodao da sa glavnim štabom Vojske Republike Srpske i generalom Ratkom Mladićem nije imao veze od 1993. godine, kada je prešao na službu u Ministarstvo odbrane. On je istakao da je težak vojni invalid, koji je za ratne zasluge odlikovan Karađorđevom zvezdom i ordenom Miloša Obilića. Đogo je konstatovao da su "čiste konstrukcije da on ima bilo kakve veze sa haškim optuženicima za kojima se traga".\nBranislav Puhalo sledeći?\nIzveštaj Vojnobezbednosne agencije, koji će biti predstavljen na narednoj sednici Vrhovnog saveta odbrane, sadrži imena oficira sa ovlašćenjima za podizanje penzije haškog optuženika Ratka Mladića u Beogradu, prenela je Beta. Predsednik Nacionalnog saveta za saradnju s Tribunalom Rasim Ljajić nedavno je izjavio da su pojedinci iz Vojske SCG komunicirali s Mladićem, što će biti sadržano u izveštaju VBA, koji bi posle sednice VSO trebalo da bude predstavljen javnosti. U izveštaju će, navodno, biti pomenuto i ime aktivnog oficira Gardijske brigade Branislava Puhala, koji je imao ovlašćenje za podizanje Mladićeve penzije.\n- U ponedeljak, 28. decembra, dobila sam rešenje o postavljenju na radno mesto, ali sam dva dana kasnije dobila rešenje kojim mi radni odnos prestaje zaključno s 31. januarom ove godine. Poslednjih mesec dana bila sam na godišnjem odmoru - navodi Radmila Đogo.\nOna dodaje da je još u svojevrsnom šoku i demantuje da je njen suprug uhapšen u spektakularnoj akciji, kako je to prvobitno predstavljeno u medijima.\n- U sredu su ga telefonom pozvali oko podneva na razgovor u policiju. Nama ukućanima je rekao da ide i da će se vratiti vrlo brzo. Nije bilo nikakvog hapšenja, pretresanja stana, sprovođenja... - rekla je Đogova.\nNjoj nije jasno kako je moguće da njen suprug bude osumnjičen za pomaganje Mladiću, s obzirom na to da mu je konstatovan sedamdesetoprocentni invaliditet.\n- On ima gelere u nogama, rasečen stomak i povrede glave. Zbog toga je i penzionisan 2002. godine uz obrazloženje da više ne može da obavlja službene zadatke. A i na taj posao u Birou Republike Srpske postavila ga je njegova služba. Posle odlaska u penziju upisao je postdiplomske studije na Fakultetu civilne odbrane i 8. februara je trebalo da izađe na poslednji ispit - kaže Đogova.\nUpravo zbog toga što je od odlaska u penziju stalno bio kod kuće, Radmila Đogo je, kaže, iznenađena poslednjim događajima.\n- I porodica i prijatelji, koji nas u velikom broju zovu, začuđeni su i iznenađeni. Jednostavno ništa nije ukazivalo da se dešava to što se sada pominje. Mi kao porodica ništa nismo primećivali. Nejasno je kako je on to aktivno mogao da se bavi pomaganjem nekome u skrivanju kada je stalno bio kod kuće - kaže Radmila Đogo.\nVukčević najavio hapšenje\nHapšenju pukovnika Jova Đoga prethodile su višemesečne pripreme. Operacija se naglo zahuktala sredinom decembra prošle godine, kada je specijalni tužilac za ratne zločine Vladimir Vukčević zapretio da će svi pomagači koji "neposredno, posredno, usmeno, pismeno, elektronskom poštom ili putem goluba pismonoše komuniciraju sa odbeglim haškim optuženicima" biti izloženi krivičnom gonjenju.\nVukčević je juče jedini zvanično potvrdio da je Đoko uhapšen i da mu je određen jednomesečni pritvor. S druge strane, ministar pravde Zoran Stojković rekao je da je o hapšenju pročitao u novinama. On je, međutim, dodao da ne postoje fiksni rokovi za izručenje haških optuženika, ali da taj rok nije neograničen.\n- Činjenica je da je interes haškog tužioca i naš interes da što pre ispunimo svoju obavezu kako bismo mogli sa jednim teretom manje da radimo posao pridruživanja Evropskoj uniji - rekao je Stojković.\n01-29-2006, 10:20 AM #4\nRatko Mladic ce biti isporucen haskom tribunalu samo ako se sam preda a da ga uhapse nema sanse.Bilo bi jako dobro ako je Tolimar stvarno u njegovom okruzenju jer je to covek koji stvarno za da radi takve stvari...\n150-godišnjica rođenja Stepe Stepanovića Toplica Историја и култу 9 03-12-2006 05:19 AM


RTCG - Radio Televizija Crne Gore - Nacionalni javni servis :: Politika :: Odgađanje integracija oslabiće evroentuzijazam / print=true\nBRAJOVIĆ U BEČU 08. 04. 2019. 18:16 >> 18:22 4\nBRAJOVIĆ U BEČU\nUkoliko Evropska unija (EU) odgodi integraciju za neka bolja vremena, to nosi opasnost različitih političkih uticaja koji su u suprotnosti sa strateškim ciljevima Unije, ocijenio je predsjednik Skupštine Crne Gore Ivan Brajović.\nBrajović, kako navode iz njegovog kabineta, prisustvuje Konferenciji predsjednika parlamenata zemalja EU, koja se od 7. do 9. aprila održava u Beču.\nOn je istakao da se razumiju potrebe EU da otkloni uzroke kriza i obavi proces unutrašnje konsolidacije.\n"Ali ne mislimo da je odgovor na te probleme zaustavljanje ili ozbiljnije usporavanje politike proširenja, koju smatramo najuspješnijom politikom EU. Naprotiv, vjerujemo da su proces konsolidacije unutar EU i proces pridruživanja članica koje dijele iste vrijednosti, dva komplementarna procesa jer su međusobno uslovljenja i moraju se istovremeno odvijati ukoliko EU želi da bude jači, efikasniji i atraktivniji savez za postojeće i nove članice", rekao je Brajović.\nBrajović upozorava da ukoliko EU odgodi integraciju za neka bolja vremena, može nositi opasnost različitih političkih uticaja koji su u suprotnosti sa strateškim ciljevima EU.\n"To bi dovelo do slabljenja evroentuzijazma kandidata i stvorilo uslove za jačanje snaga koje njeguju antievropske vrijednosti. Posljedice takve politike neće osjećati samo naše zemlje već i Unija. Zato mislimo da je proces proširenja strateški put za Crnu Goru, za region i za Evropu u cjelini. Da li će tako biti, ne zavisi presudno od nas", istakao je Brajović.\nBrajović je rekao da je pored unutrašnjih reformi, dobrosusjedske saradnje i usaglašene vanjske i bezbjednosne politike sa Evropskom unijom, Crna Gora spremna da pruži svoj mali, ali nezanemarljiv doprinos evropskoj porodici naroda.\n"Imamo milenijumsko trajanje i istoriju, očuvali smo međuetnički i međuvjerski sklad u najtežim trenucima, obilujemo prirodnim resursima i posvećeno sprovodimo reforme koje su važne za bolji životni standard naših građana. Članstvo Zapadnog Balkana u Evropskoj uniji nije značajno samo za učvršćivanje stabilnosti naših zemalja, već cijelog evropskog kontinenta. Proširenje donosi ekonomsku, društvenu i bezbjednosnu korist kako novim tako i postojećim članicama", zaključio je Brajović.\nNa Konferenciji će se razgovarati i na temu "Evropska unija u susret evropskim izborima 2019. godine - dalji razvoj saradnje između nacionalnih parlamenata i institucija Evropske unije".


Bajden razgovarao sa Netanjahuom o situaciji u Gazi - Svet - Dnevni list Danas\nPočetna » Svet » Bajden razgovarao sa Netanjahuom o situaciji u Gazi\nPredsednik SAD Džozef Bajden i premijer Izraela Benjamin Netanjahu razgovarali su danas o situaciji u pojasu Gaze.\nKako je navedeno u saopštenju iz Netanjahuovog kabineta, izraelski lider je obavestio Bajdena o razvoju događaja i akcijama koje je Izrael preduzeo i namerava da preduzme.\nNetanjahu je takođe zahvalio Bajdenu na, kako je rekao, na „bezrezervnoj podršci SAD za naše pravo da se branimo“ i naglasio da Izrael čini sve da izbegne povređivanje onih koji nisu umešani u sukob.\n„Dokaz za to je da su u kulama gde su bile terorističke mete koje je napao IDF (Izraelske odbrambene snage) evakuisani oni koji nisu umešani“, dodaje se u saopštenju.\nDva lidera su razgovarala nekoliko sati posle udara Izraela iz vazduha u kome je gađana i uništena višespratnica u gradu Gazi u kojoj su bile kancelarija Asošiejted presa i drugih medija, navodi ta američka agencija.\nIzraelski TV Kanal 12 navodi da je razgovor inicirao Bajden i da su SAD veoma zabrinute zbog udara izraelske vojske u Gazi posebno zbog rušenja višespratnice u kojoj su bile kancelarija stranih medija.\nIzraelski mediji su preneli i izjavu palestinskog ministra Huseina al Šeika da je Bajden razgovarao i sa palestinskim predsednikom Mahmudom Abasom o najnovijem razvoju dogadjaja.\nBio je to prvi telefonski razgovor Bajdena i Abasa od kada je Bajden inaugurisan u januaru.


Sencor SWK 1220GG Ketler cena, cene Srbija, prodaja Beograd Novi Sad Niš\nSencor SWK 1220GG Ketler cene\nTrenutno nemamo slike za Sencor SWK 1220GG Ketler\nEPonuda nije internet prodavnica već Vam omogućava da brzo i lako nađete Sencor SWK 1220GG Ketler po najjeftinijoj ceni. Naš cilj je da kupci budu što bolje informisani o ponudi Sencor SWK 1220GG Ketler na tržištu Srbije. Vrlo lako nalazite željeni proizvod za kategoriju Električni bokali i kuvala cene, ne morate da lutate od sajta do sajta za Sencor Električni bokali i kuvala, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sencor SWK 1220GG Ketler sa PRODAVCEM. EPonuda ne može da garantuje potpunu tačnost specifikacije i slika za Sencor SWK 1220GG Ketler. Pre kupovine, podatke za Sencor SWK 1220GG Ketler proverite na sajtu PROIZVOĐAČA.


07.03.2021 / 12:17 Regija - Batajnica\nSrbija je obnovila međunarodnu vojnu saradnju, prekinutu u septembru prošle godine, posjetom američkog generala Dejvida Tabora i tradicionalnom vježbom koju policijska Specijalna antiteroristička jedinica i specijalci Vojske Srbije izvode sa specijalnim snagama Vojske SAD-a.\nKako saznaje portal Balkanska bezbjednosna mreža, šesta zajednička vježba specijalnih jedinica počela je prvih dana marta dolaskom američkih „Zelenih beretki“ u bazu Specijalne antiterorističke jedinice „13. maj“ kod Batajnice i trajaće mjesec dana.\nPrve nedjelje SAJ i „Zelene beretke“ uvježbavale su sanitetsko zbrinjavanje i streljaštvo. „Zelene beretke“ pripadaju prvom bataljonu Desete grupe specijalnih snaga oružanih snaga SAD-a čija se baza nalazi se nedaleko od Štutgarta u Njemačkoj.\nCeremoniji otvaranja prisustvo je komandant evropske Komande Specijalne snaga Vojske SAD general major Dejvid Tabor, koji je tokom zvanične posjete Srbiji razgovarao sa načelnikom Generalštaba VS generalom Milanom Mojsilovićem i obišao 72. brigadu za specijalne operacije.\nTako je nekoliko dana prije roka prekinut šestomesječni moratorijum na aktivnosti međunarodne vojne saradnje sa partnerima. Vlada Srbije tu odluku 9. septembra prošle godine obrazložila pritiskom sa Zapada zbog planiranog učešća Vojske Srbije na vježbi „Slovensko bratstvo 2020“ u Bjelorusiji.\nVježba pod nazivom Združeni kombinovani trening održana je u Srbiji prvi put 2016. Združene vježbe su prerasle u tradiciju i visok nivo saradnje ogledao se što su svake godine uvježbavane sve složenije aktivnosti.\n„Iako u spoljnopolitičkim odnosima dvije zemlje uvijek postoje trzavice, specijalne jedinice i dalje produbljuju saradnju. Tako je 2019. godine na Združenoj kombinovanoj vježbi učestvovala i Vojska Srbije, uz SAJ i američke ‘Mornaričke foke’. Vojska je poslala pripadnike Bataljona vojne policije specijalne namene ‘Kobre'“, navodi portal.\nPeta po redu vježba trajala je tri sedmice i održana je neposredno pred proglašenje vanredne situacije u Srbiji zbog pandemije konoravirusa.\n„Pored posjete američkog generala, vježba je pokazala da srpski i američki specijalci imaju odličnu saradnju, jer je VS pored ‘Kobri’ u vježbu uključila i protivteroristički bataljon ‘Sokolovi’. Timovi specijalnih snaga, kao osnovne jedinice za ovakve akcije bili su mješoviti, što se u tom svijetu smatra za visok nivo povezanosti i međusobnog povjerenja“, navodi se.\nPortal podsjeća da VS ima veoma razvijenu međunarodnu vojnu saradnju u oblasti specijalnih jedinica. Najčešće se vježba sa Grčkom i drugim susjednim zemljama, a posljednje tri godine i sa Vojskom SAD-a.


Radio TV Stara Pazova - Rasprava o zakonu o medijima\nRasprava o zakonu o medijima\nDanas je u Novom Sadu održana javna rasprava o Nacrtu zakona o elektronskim medijima i javnim medijskim servisima u organizaciji OEBS-a. Novi pomoćnik ministra kulture zadužen za medije, Saša Mirković, predstavljajući zakon je rekao da se on donosi kako bi se ispoštovala medijska strategija države, kao i da bi se uveo red u sferi elektronskih medija. Novi zakon o elektronskim medijima je vrlo sličan postojećem Zakonu o radiodifuziji, s tim što su dodate odredbe koje se tiču novih tehnologija u proizvodnji i emitovanju programa. Takođe, ovim zakonom se dodatno usklađuje oblast elektronskih medija sa evropskim zakonskim regulativama.\nRaspravi su prisustvovali predstavnici medija, relevantnih novinarskih udruženja i organizacija. Prisutni su najviše imali primedbi na odredbe zakona koji se tiču obavezne privatizacije medija u vlasništvima lokalne samouprave, navodeći da bi u sadašnjim okolnostima i na osnovu dosadašnjih iskustava sa privatizacijom došlo do pada kvaliteta njihovih programa i gašenja brojnih medija, naročito onih koji imaju programe na jezicima nacionalnih manjina. Učesnici su istakli da su baš ove odredbe u koliziji sa Zakonima o lokalnoj samoupravi, budućem zakonu o informisanju kao i sa Ustavom Republike Srbije. Do kraja meseca održaće se još nekoliko javnih rasprava, a onda bi zakon trebalo da se nađe u skupštinskoj proceduri.


Janković: Ima više predloga različitih aktera za formiranje opozicionog saveza\nBeta 11. aprila 2018. 10:30\nLider Pokreta slobodnih gradjana (PSG) Saša Janković izjavio je danas da predlog bivšeg gradonačelnika Drgana Djilasa za formiranje jakog opozicionog saveza nije jedini, da ima više predloga različitih aktera, da su svi ozbiljni i da ni sa jednim nisu do kraja zadovoljni.\n„Dragan Djilas je uputio jedan predlog, nije to jedini predlog koji je na stolu. To je jako, jako ozbiljan posao, ogromna su očekivanja od tog našeg dogovora i mi želimo da ga uradimo kvalitetno, tako da ne razočaramo gradjane Srbije, da ovo ne bude još jedna priča od ujutru do uveče“, kazao je Janković za televiziju N1.\nOn je rekao da će kada budu imali dogovor sa kojim su zadovoljni i kada taj posao bude završen kako treba, izaći će pred gradjane Srbije sa takvim dogovorom, koji ima suštinu i garantuje bolji život u Srbiji slobode i pravde.\nJanković je kazao da Djilasov predlog nije jedini predlog, ali nije želeo da govori o drugim predlozima. „To je jako ozbiljan posao. Zar neko misli da se preko noći može napraviti dogovor koji će promeniti realnost u Srbiji“, kazao je Janković.\nNavodeći da je formiranje saveza strašno odgovoran posao, Janković je istakao da ne žele da iznevere gradjane Srbije i da zato žele da pronadju najbolji način da izadju ispred gradjana sa najboljim predlogom.\n„Hoću da napravimo nešto od čega će gradjani imati korist“, rekao je lider PSG i dodao da se uopšte ne bori za mesto lidera opozicije i da mu nije problem da stane u drugi red.\nUpitan da li je tačno da se u prvom predlogu tražilo zamrzavanje rada u strankama, Janković je odgovorio potvrdno. „Ne možete od više malih, slabih grupica napraviti nešto jako. Mi moramo da imamo jasne politike, jasnu viziju Srbije u kojoj želimo da živimo“, kazao je on.


Vesić: Cvetni trg za nedelju dana, biće najlepši u Beogradu | SerbianForum\nVesić: Cvetni trg za nedelju dana, biće najlepši u Beogradu\nBEOGRAD - Poslednji radovi na obnovi Cvetnog trga privode se kraju i biće završeni, kako je najavljeno, 15. decembra, i to će biti najlepši trg u Beogradu, rekao je danas gradski menadžer Goran Vesić, i najavio da će spomenik piscu Borislavu Pekiću biti postavljen 4. februara.\nKako je saopštila Gradska uprava, Vesić je dodao da se završava obnova donjeg dela trga, gde će tokom sledeće godine biti postavljene statue naših poznatih glumaca i reditelja u scenama iz pozorišnih predstava. "Već su urađene četiri prodavnice, od kojih su dve cvećare, jedna turistička organizacija i jedna gde će se prodavati antikvarne knjige, a urađen je i potpuno nov plato i zaista mislim da će ovaj trg postati atrakcija za Beograđane i goste našeg grada", rekao je Vesić.\nOn je dodao da će biti sačuvan i hrast star više od 200 godina, koji je ujedno i najstarije drvo u gradu, a izneo je i podatak da se na tom prostoru nekada nalazila hrastova šuma. Rekonstrukcija Cvetnog trga je, istakao je, samo početak rekonstrukcije cele Njegoševe ulice, a tokom sledeće godine završava se projekat rekonstrukcije Kalenić pijace.\nOnda će deo Njegoševe, od Kursuline do Direkcije za građevinsko zemljište, biti pretvoren u neku vrstu trga, odnosno pešačke ulice. "Ideja nam je da celu Njegoševu pretvorimo u pešačku zonu i da svaka opština ima po jednu pešačku ulicu koja bi bila mesto okupljanja građana", naveo je Vesić. Kako je istakao, privode se kraju i radovi na obnovi Ulice Vuka Karadžića, što je takođe deo pretvaranja centra grada u pešačku zonu. Prema tom projektu centar grada između Zelenog venca, ulica Braće Jugovića, Tadeuša Košćuška, Pariske i Trga Republike treba da bude pretvoren u pešačku zonu. Taj posao će, naveo je, trajati pet godina - ove godine se radi Ulica Vuka Karadžića, a sledeće će to biti deo Obilićevog venca, zatim Ulica cara Lazara, drugi deo Zmaj Jovine, Vasina...\nNa taj način, rekao je gradski menadžer, centar grada će oživeti i Beograd će postati nalik na druge velike evropske gradove koji imaju pešačke zone u centru. Aktuelna gradska vlast će, najavio je, svake godine urediti po jedan trg, a 2016. kreće obnova fasada. "Zaista verujem da će Beograd polako početi da opravdava naziv 'beo grad' jer danas nije beo, već siv", zaključio je Vesić.


Aktivnosti u prirodi za decu sa cerebralnom paralizom – Humanitarna fondacija „Prvi korak“\nLepi i sunčani dani su pred nama što je svakako prilika koju svako dete voli da iskoristi tako što će što više vremena provesti napolju. Iako deca sa cerebralnom paralizom nailaze na brojne probleme, u manjoj ili većoj meri u zavisnosti od njihovog individualnog stanja, to ni najmanje ne znači da ne mogu da uživaju u prolećnom vremenu sa svojom porodicom i prijateljima. Kada dete ima bilo kakve poteškoće u razvoju, vrlo često se kod roditelja javi sumnja, te se neretko preispituju koje su to aktivnosti u koje smeju da uključe svoje dete i šta je to što mu neće biti teško da savlada. Ovakvi trenuci su uobičajeni i sasvim je normalno da se ponekad jave i ovakve misli, ali uvek treba imati na umu da to što vaše dete doživljava svet nešto drugačije, ne znači da neće pronaći način da uživa u trenucima u prirodi. Naprotiv, uključivanje u ovakve aktivnosti može imati mnoge pozitivne efekte na dete sa cerebralnom paralizom i u velikoj meri mu pomoći da razvija svoje psihomotrone sposobnosti. Sunce i svež vazduh će svakako doprineti poboljšanju opšteg stanja, a ni napredak u raspoloženju neće izostati, kako kod deteta tako i kod vas. Zato iskoristite priliku i izađite sa svojim detetom napolje i omogućite mu da istražuje svet oko sebe na sebi svojstven način, a mi vam dajemo deset ideja za aktivnosti u prirodi za decu sa cerebralnom paralizom.\nŠetnja u prirodi je uvek dobar izbor. Ne morate da idete daleko, niti da organizujete zahtevna putovanja, sasvim je dovoljno da prošetate zajedno do obližnjeg parka i uživate u svežem i čistom vazduhu. Potrudite se da tokom šetnje podstičete dete na komunikaciju i da ga motivišete da primećuje i opisuje stvari oko sebe i prirodu koju vidi. Ukoliko u parkiću postoji igralište, to će biti odlična prilika da se vaše dete socijalizuje sa drugom decom, a uz vaše nadgledanje i pomoć, dete se može zabaviti i na toboganu i ljujaškama.\n2. Pranje autića\nOvo je jedna izuzetno jednostavna aktivnost koju deca obožavaju, pre svega zato što uključuje vodu i njihove omiljenje igračke. Napunite činiju sa vodom i sapunicom i ubacite u nju autiće i vaše dete će se sasvim sigurno odlično zabaviti, a s obzirom na to da se nalazite napolju nećete moći da brinete o prosipanju vode i dete će moći slobodno da se igra i da vežba motoriku ruku. Ukoliko je dete malo, povedite računa o tome da mu sapunica ne uđe u oči ili u usta.\nOvo je jedna od aktivnosti koja ne zahteva puno truda, a zaista može uneti osveženje u svakodnevnu rutinu. Dovoljno je da ponesete ćebe i pronađete lepo mesto u prirodi kako biste iskoristili jedan sunčan dan i proveli ga sa svojom porodicom. Možete uključiti dete u pripremu obroka i stvari koje ćete poneti kako bi se i ono osećalo odgovornim za organizovanje ove aktivnosti. Priroda pruža mnoge blagodeti i deluje umirujuće, pa ćete posle ovako provedenog dana imati mnogo više energije za sve ostale obaveze koje vas čekaju u toku nedelje.\n4. Aktivnosti u vodi\nUvežbavanje pokreta je izuzetno važno za dete sa cerebralnom paralizom, te je zbog toga plivanje, kao i druge aktivnosti u vodi, vrlo bitno kao dodatak terapijama koje dete praktikuje sa fizioterapeutom. U vodi dete može da se kreće slobodnije, ali i da se zabavi i uživa, samo vodite računa o tome da ga ne ostavljate bez nadzora u vodi ili u njenoj blizini.\nIako na prvi pogled može delovati da je joga preteška za dete sa cerebralnom paralizom, ona zapravo sadrži i mnogo laganih vežbi koje možete praktikovati sa svojim detetom, a koje su izuzetno pogodne za jačanje i istezanje mišića, dok istovremeno vrlo povoljno utiču na psihu jer je u njihovoj osnovi meditacija. Odaberite vežbice koje nisu teške i koje dete može da uradi, pa makar to bile samo i vežbe disanja, izađite napolje i zajedno pozdravite Sunce.\nJoš jedna od aktivnosti koja na prvi pogled može delovati previše zahtevno, a zapravo je izuzetno značajna za decu koja imaju cerebralnu paralizu. Ne samo da je zabavno i da pruža kontakt i zbližavanje sa životinjama, jahanje se zapravo i koristi u terapijama cerebralne paralize i daje sjajne rezultate, te je svakako nešto što bi trebalo da pokušate.\n7. Zoo vrt\nPoseta zoološkom vrtu je nešto što će sasvim sigurno ostaviti veliki utisak na vaše dete, a ujedno će biti i sjajna prilika da se upozna sa velikim brojem životinja i nauči nešto više o životinjskom carstvu. Sasvim je sigurno da ćete ovde provesti lep i zanimljiv dan, samo se potrudite da sa detetom pre odlaska u Zoo vrt porazgovarate o tome šta ga tamo očekuje, kako ga neke životinje ne bi slučajno uplašile. Ukoliko imate mogućnost, poseta nekom većem akvarijumu će sasvim sigurno oduševiti svakog mališana, pa i to stavite na spisak mesta koja bi trebalo obići. Pokušajte da, ukoliko je to moguće, izbegnete vikende i praznike kada je velika gužva, već da izaberete dan u kom ćete moći da se opustite i u kom vas ništa neće ometati.\nOvo je jedna od aktivnosti koja će zadržati pažnju vašeg deteta na duže vreme, budući da je u pitanju radnja koja zaista zahteva dosta pažnje i usredsređenosti, a i daje konkretne rezultate jer dete može da posmatra plodove svog rada kroz vreme. Nemojte saditi ništa teško ni komplikovano, ovo pre svega treba da bude igra koja će vas zbližiti i tokom koje ćete zajednički provoditi vreme. Dete će vežbati motoriku ruku, učiti o biljkama i njihovoj nezi, a najvažnije od svega provesti vreme u prirodi sa vama. Ukoliko je vaše dete u kolicima, možete napraviti malu improvizovanu baštu podignutu na neki stočić, kako bi dete moglo da učestvuje u ovoj aktivnosti.\n9. Crtanje kredom\nCrtanje je samo po sebi sjajan način za iskazivanje kreativnosti i vežbanje fine motorike, a ukoliko ovu aktivnost premestite napolje sve će biti mnogo zabavnije. Umesto uobičajenih bojica, dajte detetu kredu u boji i pustite ga da se zabavlja na svežem vazduhu. Za svaki slučaj, ponesite neko ćebence ili peškir na koje bi dete moglo da sedne, a ako vaše dete ima problem sa hvatanjem predmeta birajte veće komade krede, kako bi mu bilo lakše da je drži i da crta njom.\n10. Igranje u pesku\nIgranje u pesku je s razlogom jedna od omiljenih dečjih zanimacija, budući da u pesku oni zaista mogu da puste mašti na volju i naprave sve što požele. Ponesite par plastičnih igračkica kako biste ih motivisali za igranje i kako biste im dali ideje šta sve mogu da naprave i budite sigurni da će uživati u svakom trenutku.\nZa dete koje ima bilo kakve smetnje u razvoju, aktivnosti u prirodi mogu delovati prilično izazovno, ali zaista veliki broj njih može da se prilagodi tako da dete uživa u njima, a da usput nešto i nauči i napreduje. Vreme provedeno u prirodi pozitivno deluje na svakoga, a pogotovo na decu, pa će malo truda uloženog u organizovanje ovakvih aktivnosti dati velike rezultate i izazvati sjajno raspoloženje kod dece. Pored toga što će oni uživati i vi ćete imati priliku da se malo opustite i provedete neko vreme zajedno, daleko od svakodnevnih opterećenja i obaveza. Nije potrebno da odete daleko, obližnji parkić ili dvorište mogu biti sasvim dovoljni, a za sve ostalo će se pobrinuti dečja mašta.\nArthur WP Design2021-04-21T14:58:17+02:00


Načelnik Zajedničkog štaba Oružanih snaga (OS) BiH generalpukovnik Senad Mašović primio je danas u Domu Oružanih snaga BiH, u oproštajnu posjetu direktora Odjela za odbrambenu politiku i planiranje Štaba NATO-a iz Brisela Paul Savereuxa koji je prisustvovao i radnom sastanku po pitanju analize implementacije Partnerskih ciljeva saradnje BiH – NATO (Proces planiranja i revizije – PARP).\nMašović se zahvalio Savereuxu na uspješnoj saradnji i njegovom ličnom angažmanu za vrijeme mandata na toj poziciji. Mašović je Savereuxa upoznao s aktuelnim stanjem, težišnim aktivnostima i operacijama OSBiH u zemlji i inostranstvu, kao i ključnim aktivnostima u ovoj godini i planovima za naredni period.\nSavereux je posebno istakao riješenost NATO-a da i dalje pruža svu moguću podršku Bosni i Hercegovini na njenom putu ka euroatlantskim integracijama, kao i podršku izgradnji operativnih sposobnosti i kapaciteta OSBiH, ali i naglasio da OSBiH već sada demonstriraju visok nivo osposobljenosti za izvršavanje dodijeljenih misija i zadataka.\nDirektor Odjela za odbrambenu politiku i planiranje Štaba NATO-a iz Brisela Paul Savereux prisustvovao je i radnom sastanku analize implementacije Partnerskih ciljeva saradnje BiH – NATO, koji se drugi dan održava u Domu OSBiH.\nSastanku su prisustvovali i rukovodioci organizacionih cjelina i nosioci partnerskih ciljeva iz MO BiH i generali OSBiH sa svojim saradnicima i nosiocima partnerskih ciljeva iz OSBiH, predstavnici Štaba NATO iz Brisela i Štaba NATO-a Sarajevo i EUFOR-a.\nTokom sastanka dodatno se diskutovalo o pitanjima implementacije partnerskih ciljeva saradnje BiH i NATO-a, a koja su se ticala Akcionog plana za članstvo BiH u NATO-u (MAP), rješavanja viška naoružanja, municije i minsko-eksplozivnih sredstava, personalnih pitanja, finansija, nabavki, kao i drugih aktivnosti iz oblasti odbrane i svega onoga što MO i OSBiH rade na putu euroatlantskih integracija i dostizanju NATO interoperabilnosti.\nDirektor Odjela za odbrambenu politiku i planiranje NATO štaba iz Brisela Paul Savereux je, prije svega, pohvalio napredak BiH koji je učinjen na putu euroatlantskih integracija, aktivnosti MO i OSBiH na dosadašnjoj implementaciji Partnerskih ciljeva saradnje, uprkos ograničenim finansijskim sredstvima.\nIzrazio je zahvalnost na dostavljenim odgovorima koja se tiču PARP dokumenta, te je pohvalio anagažman Oružanih snaga BiH u operacijama podrške miru u svijetu, vježbama i aktivnostima koje se provode po planovima bilateralne saradnje.\nNaveo je da je u odnosu na 2017. godinu ostvaren značajan napredak u pogledu implementacije Partnerskih ciljeva.\n– Stajali ste rame uz rame uz nas i vi jeste prijatelji saveznika – poručio je Savereux.\nPredstavnici NATO štaba iz Brisela danas će se sastati i s ambasadorima NATO zemalja u BiH, saopćeno je iz Ministarstva odbrane BiH.\nNATOOružane snage BiHPaul SavereuxSarajevoSenad Mašović\nFudbalski reprezentativac BiH bacio u trans navijače komentarom: “Jusufa za predsjednika”


Niška televizija » Nagradni konkurs za zaljubljene\nObjavljeno 12.02.2013. 11:37\nBioskop „Vilin grad“ za Nišlije je spremio premijeru filma „Dobar dan da se umre muški“, a za sve zaljubljene nagradni konkurs povodom obeležavanja Dana zaljubljenih.\nPremijera filma zakazana je za sredu, 13. februara, od 19 i 30, a konkurs za zaljubljene koji posete bioskop otvoren je od danas do 14. februara.\n„Dobar dan da se umre muški“ je peti nastavak kultnog serijala koji je započeo filmom „Umri muški“ 1988. godine. U ulozi nacionalnog heroja Džona Meklejna ponovo je Brus Vilis, a ulogu Meklejnovog sina igra mladi australijski glumac Džaj Kortni. Radnja filma odvija se u Rusiji, a Džon Meklejn ne ume da ne upadne u probleme.\nBioskop „Vilin grad“ spremio je i nagrade za zaljubljene parove povodom predstojećeg Dana zaljubljenih. Svi koji od danas do petka, u periodu od 18 do 22 časa, posete Vilin grad, moći će da se slikaju u kutku za zaljubljene. Fotografije će biti postavljene na fejsbuk stranicu Cineplexx Srbija, gde će biti organizovano glasanje. Pobednici će biti izabrani 19. februara u 12 časova, na osnovu broja glasova.\nPar sa fotografije koja ima najviše glasova osvojiće romantično putovanje u Terme Olimiju u Sloveniji.


Posjeta Ministra Škrbića novom objektu bijeljinske bolnice\nU nedelju 24. juna 2012. god. Ministar zdravlja i socijalne zaštite u Vladi Republike Srpske Prof. Dr Ranko Škrbić je posjetio novi objekta bijeljinske bolnice. Zajedno sa Ministroim Škrbićem u posjeti je bio i Ministar nauke i tehnologije u Vladi Republike Srpske Prof. Dr Jasnim Komić.\nMinistri su zajedno sa direktorom bijeljinske bolnice Prof. Dr Sinišom Maksimovićem pogledali sve ono što je do sada urađeno na novom objektu. Izrazili su svoje veliko zadovoljstvo onim što su vidjeli i istakli da će Bijeljina uskoro, zaista, imati najfunkcionalniju i najljepšu bolnicu na prostoru Republike Srpske i širem regionu.\nMinsitar Škrbić se interesovao za napredak i aktivnosti u procesu edukacije kadra i plana preseljenja u novi objekat. Istakao je da je i Ministarstvo zdravlja i socijalne zaštite u potpunosti upoznato sa dosadašnjim aktivnostima na izgradnji, ali da je najprijatnije i lično se uvjeriti i vidjeti sve ono o čemu predstavnici firme Vamed i rukovodstvo bolnice intenzivno izvještavaju.


Održan prvi Dijalog sa mladim poslanicima - Krovna organizacija mladih Srbije\nOdržan prvi Dijalog sa mladim poslanicima\nKrovna organizacija mladih Srbije uspešno je realizovala prvi Dijalog sa mladim poslanicima Narodne skupštine Republike Srbije. Dijalog je održan 18. novembra od 18 časova u prostorijama Centra za kulturnu dekontaminaciju u hibridnom režimu – mladi su imali priliku da pitanja pošalju poslanicima putem online formulara, a poslanici su na njih odgovarali u prenosu uživo, koji su gledaoci imali priliku da prate na fejsbuk stranici i jutjub kanalu KOMS.\nNa Dijalogu su govorili poslanici Uglješa Marković i Nándor Kiss, dok je dijalog moderirala Milica Borjanić, programska koordinatorka KOMS. Dijalogom su obuhvaćene četiri teme – nezaposlenost, obrazovni sistem, nepoverenje u institucije i mali uticaj mladih na proces donošenja odluka.\nNándor Kiss, predstavnik poslaničke grupe Saveza vojvođanskih Mađara kaže da će se fokusirati na rad sa nacionalnim manjinama, ali da mu je važno da se bavi politikom cele zemlje u kojoj je rođen. Želi da doprinese rešavanju ključnih problema sa kojima se suočavaju građani Srbije, a posebno pitanjem obrazovanja, odnosno, činjenicom da mladi nemaju kako da iskoriste i primene znanje koje su prikupili – da nađu adekvatan posao prilikom izlaska iz sistema obrazovanja.\nUglješa Marković, predstavnik poslaničke grupe Socijalistička partija Srbije, kaže da mu je ambicija bila da se bavi društvenim radom koji može da doprinese poboljšanju situacije celog društva, a kaže i da želi da se u Skupštini čuje glas mladih i čuju njihovi problemi i potrebe, iako će svoj mandat posvetiti svim građanima.\nNa pitanje o tome šta misle o formiranju Odbora za mlade u Skupštini, Uglješa vidi sprovođenje te inicijative mogućom i da je ovaj istorijski maksimum mladih koji čine saziv skupštine idealna situacija za sprovođenje ovog procesa i on bi lično podržao ovu ideju. Nandor, s druge strane, ne bi organizovao poseban odbor za to, već bi u svakom odboru obezbedio mesto za predstavnika mladih, kako bi oni imali mogućnost da daju glas za sve probleme.\nUz snažnu inicijativu tima KOMS, ostvarena je saradnja sa mladim poslanicima koja, kako tvrdi Milica Borjanić, predstavlja samo početak dugoročne saradnje i dijaloga sa velikim brojem mladih u novom sazivu Narodne skupštine.


Palestinska zastava u Knesetu\nTokom sastanka lidera izraelskih i palestinskih političkih partija u Knesetu o okončanju sukoba, uz izraelsku zastavu bila je postavljena i palestinska.\nPredsedavajući odbora političkih stranaka iz Laburističke partije Hilik Bar izrazio je očekivanje da će ga po dolasku u Ramalu u palestinski parlament tamo dočekati četvrtina članova tog tela, imajućio u vidu da je on uspio da izdejstvuje da se 30 od 120 poslanika Kneseta sastane sa palestinskom delegacijom u Tel Avivu.\nPredstavnik Palestinske uprave Muhamed Madani rekao je da će se i izraelska zastava uskoro, nakon više godina, zavijoriti prvi put u Ramali, kada dođu u posetu poslanici Kneseta.\n"To je logično, pošto ste i vi postavili palestinsku zastavu, jer smo mi došli. Kada dođete u naš parlament, tamo će biti vaša zastava", rekao je Madani poslanicima Kneseta.\nMeđutim, palestinski novinar Elijas Zananiri, kojeg je Abas takođe imenovao u delegaciju, izrazio je uverenje da izraelska zastava neće biti u Ramali sve dok ne bude postignut mirovni sporazum.\n"Za nas, to je zastava okupacije, tako da je teško poverovati da će se izraelska obeležja nači u Ramali za dvije ili tri sedmice, kada poslanici treba da dođu. Dopustite da mi dobijemo državu sa zastavom i mi onda nećemo imati nikakvih problema da vašu pronesemo kroz celu državu", rekao je Zananiri, prenosi izraelski dnevnik "Jeruzalim post".\nOvo nije prvi put da je palestinska zastava izložena u Knesetu. U julu 1999. godine tadašnji predsedavajući parlamenta Avraham Burg ugostio je svog palestinskog kolegu Ahmeda Koreu i tada je u parlamentu bila i zastava Palestine.


Iguman Ilarion: Znamo kako boli rušenje svetinja GracanicaOnline.Info\nIguman Ilarion: Znamo kako boli rušenje svetinja\nPosle privođenja Srbina B.V. iz Pasjana, zbog sumnje da je rušio minaret na džamiji u selu Velikince, zamenik episkopa Eparhije raško–prizrenske i iguman manstira Draganac, posetio je imama gnjilanskog, Naima Alijua, u prostorijama Islamske zajednice Gnjilana.\n„Došao sam u ime Eparhije i našeg Vladike da bih preneo izvinjenje i žaljenje zbog strašnog događaja. Znamo koliko to boli“, rekao je Ilarion, poručivši da se zalaže za bolju komunikaciju između verskih zajednica, kao i za bržu reakciju nadležnih organa u slučaju ovakvih i sličnih incidenata.\nIako je odmah posle pokušaja rušenja minareta, Episkop raško-prizrenski Teodosije, u pismu upućenom kosovskom muftiji Naimu Trnavi, najoštrije osudio incident, imam gnjilanski Naim Aljiu, kaže da je očekivao bržu reakciju Srpske pravoslavne crkve i njenu osudu napada na islamski verski objekat.\n„Naš stav ćemo izložiti tek kada dobijemo zvaničnu osudu incidenta od strane Srpske pravoslavne crkve“, rekao je imam Aljiu.\nNaim Aliju nije želeo da daje izjave za RTV Puls i odbio je poziv arhimandrita Ilariona da zajedno prisustvuju vanrednoj sednici Odbora za bezbednost opštine Parteš, na kome je na predlog gradonačelnika Dragana Nikolića, donesena odluka da se Skupštini opštene iznese predlog da opština Parteš finansira obnovu minareta.\n„Srpska pravoslavna crkva i njeni vernici žale zbog ovog događaja. Mi vrlo dobro znamo kako je to kad se nekom ruše svetinje. Ovo je pojedinačni akt i sve ukazuje na to da je reč o mentalno oboleloj osobi. Međutim, osećamo potrebu da se izvinimo Islamskoj verskoj zajednici, jer se radi o čoveku koji je kršten u našoj crkvi“, izjavio je iguman Ilarion, posle sednice Odbora za bezbednost.\nPrevious Tokom vikenda nastavljeni radovi na asfaltiranju ulica\nNext Iguman Ilarion: Sutra će uvek biti bolje, ako mi u to verujemo\n19. oktobra 2021., 10:59


Hrvat postao novi predsjednik Čilea, ima samo 35 godina\nGabrijel Borić (35), bivši lider studentskog pokreta i aktuelni vođa levice izabran je za novog predsednika države Čile.\nGabrijel Borić, predstavnik levice i sin hrvatskih imigranata koji je postao poznat tokom antivladinih protesta, izabran je za novog predsednika Čilea nakon burne kampanje protiv kandidata koji se poredio s Donaldom Trampom.\nSa 68 odsto od 46.887 biračkih mesta koja su izveštavala u nedelju, Borić je imao 55 odsto glasova, u poređenju sa 45 odsto za njegovog protivkandidata, poslanika Hosea Antonija Kasta.\nKast je prepoznao poraz i pozvao svog protivnika da mu čestita na “velikom trijumfu”, pošto su se Borićeve pristalice okupile u centru Santjaga da proslave.\nBorić, 35, postao je najmlađi savremeni predsednik Čilea. Bio je među nekoliko aktivista izabranih u Kongres 2014. godine nakon što je predvodio proteste za kvalitetnije obrazovanje.\nAko bude izabran, rekao je on, “zakopaće” neoliberalni ekonomski model koji je ostavio Pinoče i podići poreze “super bogatima” kako bi proširio socijalne usluge, borio se protiv nejednakosti i pojačao zaštitu životne sredine.\n(Mondo Foto: Youtube/printscreen/ El Espectador)\nNEWER POSTZašto nema pravde za zločin nad 50 srpskih civila u Jošanici kod Foče?\nOLDER POSTSijarto: Mađarska će staviti veto na sankcije Dodiku


Prema našim saznanjima, trenutno se proverava način raspodele 55 miliona dinara iz zelenog fonda za studije i projekte vezane za podsticaj obrazovnih i istraživačkih institucija u oblasti zaštite životne sredine. Takođe, istražuje se dodela posla sanacije i remedacije kontaminirane lokacije TO Novi Beograd najskupljem ponuđaču "Brem Group". Reč je o 416 miliona, koliko je plaćen ovaj projekat 2016. godine, a novac je izdvojio gradski Sekretarijat za zaštitu životne sredine na čijem je čelu tada bio Goran Trivan.\n"Blic" je već pisao kako su neke od tih kompanija dobile posao izmeštanja i trajnog zbrinjavanja opasnog otpada u Srbiji, vredan 300 miliona dinara, kada su umesto na javnom tenderu, pet kompanija, među kojima i "Brem Group", dobile posao u pregovaračkom postupku, i to tako što su dale zajedničku, umesto pojedinačnih ponuda. Samo mesec dana nakon toga, "Brem Group" je sa grupom gotovo istih ponuđača na tenderu angažovana i za izmeštanje otpada kraljevačkog "Magnohroma", vredan 26 miliona dinara.\nIzvor "Blica" blizak policiji tvrdi da inspektori proveravaju sve papire i ispituju svedoke oko angažovanja "Brem Groupa" na sanaciji lokacije TO Novi Beograd.\n- To je samo jedna od javnih nabavki koja se proverava jer za nju postoje elementi sumnje da nije sprovedena kako treba. Na javni poziv javile su se tri firme, od kojih su dve dale znatno nižu cenu od "Brem Groupa", koja iznosi 416 miliona dinara. Iznos je gotovo identičan sa procenjenom vrednošću javne nabavke od strane Sekretarijata za zaštitu životne sredine, koji je finansirao ovaj projekat, što je čudno. Još čudnije je što su druge dve ponude "A.C.A. Eka" od 120,5 te "Dekonta" od 318 miliona dinara, odbijene jer, navodno, nisu imale odgovarajuće reference i tehničke uslove. Postoje indicije da to i nije baš tako i da je posao dodeljen "Brem Groupu" nakon intervencije iz Gradskog sekretarijata za zaštitu životne sredine. Zbog toga je došlo do potresa i u samoj TO Novi Beograd, pa su se povukli i neki ljudi iz Nadzornog odbora jer su se protivili da se posao da najskupljem ponuđaču - navodi naš izvor.\n- Ovaj slučaj se preispituje zbog drastične razlike u bodovanju na preliminarnoj listi u odnosu na konačnu. Nekima su naknadno uvećavani bodovi, pa su sa 37 mesta sa preliminarne skočili na 21. mesto konačne liste i dobili novac. Postoje indicije da je do promena došlo nakon intervencije iz kabineta Trivana i da su pare dobili i oni koji ne zaslužuju. Da je bilo nekih "muljanja", vidi se što je iznos dodeljenih para 55,3 a ne 49,9 miliona dinara, kako je prikazalo Ministarstvo - kaže naš izvor.\n"Brem group": Predali smo dokumentaciju policiji\nMinistar Goran Trivan nije se javljao na naše pozive kako bi nam odgovorio na pitanja u vezi sa spornim konkursima i tenderima. Predstavnici "Brem Groupa" potvrdili su "Blicu" da UKP preispituje posao vezan za TO Novi Beograd.\n- Mi smo dali izjave i dostavili smo im svu dokumentaciju u vezi sa tenderom i odgovorno tvrdimo da smo sve poslove, uključujući i ovaj za TO Novi Beograd, dobili na osnovu referenci svoje firme a ne poznanstva sa ministrom Trivanom. Da nije tako, preostale dve kompanije koje su učestvovale na tenderu bi se žalile - kažu u "Brem groupu".


ZORAN RADOJIČIĆ: Važno je da većina građana razume koncept "pametnog grada"! • HAPPYTV.RS\nGrad Beograd je napravio prve, važne korake na uvođenju koncepta “pametnog grada” i u tome ima velike ciljeve koje planira da ostvari, poručio je danas gradonačelnik Beograda Zoran Radojičić.\nNa otvaranju konferencije o pametnim gradovima u Jugoistočnoj Evropi “Smart City SEE19”, Radojičić je rekao da je uspostavljanje koncepta “pametnog grada” dugotrajan proces i u tom poslu se nikada ne stiže do kraja.\n- Svaki dan i svake nedelje u Beogradu se na skupovima poput današnjeg priča o pametnim gradovima - rekao je Radojičić i naveo da je u uspostavljanju “pametnog grada” važna razmena iskustava, pa u tom smislu vidi i doprinos ove konferencije.\nNaveo je da se inače teško uči na tuđim iskustvima, ali da je to možda lakše u oblasti razvoja koncepta “pametnih gradova” jer se tako, dodaje, iz iskustava drugih lakše dolazi do cilja.\n- Važno je da većina građana razume koncept “smart sitija'' i njegove prednosti koje olakšavaju njihov svakodnevni života - kaže Radojičić.\nOn naglašava da koncept “pametnih gradova” omogućava gradovima da funkcionišu racionalnije i bolje i utiču na podizanje kvaliteta života.\nZa koncepte “smart sitija” i “grin sitija” rekao je da su komplementarni, te naglasio da Beograd ima velike ciljeve i u sistemu javnog transporta, upravljanja otpadom, komunikacije i da u tim oblastima postoje pilot projekti koji se sprovode.\nIstakao je da je u ostvarivanju koncepta “smart sitija” važna saradnja Grada Beograda i Republike, te da je siguran da će u toj oblasti biti postignuti uspesi.